Mađarska ne može i ne želi da primi nazad migrante, ali je spremna da pomogne u vraćanju ilegalnih migranata u Grčku, rekao je danas mađarski premijer Viktor Orban.\nOn je nemačkom ministru unutrašnjih poslova Horstu Zehoferu rekao da je pozicija Mađarske povodom migrantskog pitanja od početka krize bila "direktna i iskrena" iako je to možda bilo i "neprijatno", naveo je portparol mađarske vlade Beralan Havasi za MTI.\n- Imali smo istu poziciju 2015. godine: s obzirom da Balkanska ruta ide preko Grčke, nema ni jednog jedinog migranta koji je prvo ušao u EU preko Mađarske - rekao je Orban.\nNemačke CDU kancelarke Angele Merkel i CSU Horsta Zehofera postigle su dogovor o uspostavljanju "tranzitnih centara" za migrante na granici sa Austrijom odakle bi se tražioci azila vraćali u zemlje gde su prethodno registrovane.\nBOMBA U DVORIŠTU KUĆE Brzom akcijom podgoričke policije deaktivirana eksplozivna naprava


Transformacijom poslovanja do najuspešnije svetske digitalne agencije godine - Tehnologije - Dnevni list Danas\nPočetna » Tehnologije » Transformacijom poslovanja do najuspešnije svetske digitalne agencije godine\nPop art studio26.06.2020. 15:50\nFoto/Grafika: PopArt Studio\nPre tačno 10 godina, Dejan Popović, osnivač PopArt Studija, digitalne agencije fokusirane na web aplikacije, web dizajn i autentična digitalna iskustva, je prezentujući neophodnost transformacije poslovanja, digitalnog prezentovanja i nužnost interaktivne prisutnosti, najčešće nailazio na odgovore od potencijalnih klijenata poput:\n„Mi imamo dugogodišnje klijente, dobavljače, stabilno poslovanje i to je nepotreban trošak“,\n„To je prolazni trend i ima efekat balona“,\n„Naši ljudi i klijenti (to) uglavnom ne koriste“,\n„Većina ljudi ni ne zna da se snađe na web sajtu, a i oni koji znaju (mladi) nisu naša ciljna grupa“…\nLjudi se prilagođavaju ukoliko žele da opstanu u svakom smislu, pa tako i u poslovnom. Ukoliko im je potreban novac, a ne mogu da sačekaju da se banke otvore, naučiće da koriste bankomat, a neće predstavljati nepremostivu prepreku ni to što više nema dugmića na mobilnim uređajima.\nMladi postaju stariji, a samim tim i potencijalni klijenti. Prolazni trendovi, koliko god da su prolazni, su trendovi i traju dovoljno dugo da utiču na krivu poslovanja i profita.\nJubilej, satisfakcija, konverzija i nagrada\nKompanija PopArt Studio napunila je 10 godina u maju 2020. godine, deceniju vođeni snažnim instinktom, gradivši brendove, pomažući startupima uspešnim digitalnim strategijama, stigavši do broja od 10 000 projekata za klijente iz preko 60 zemalja.\nOvaj jubilej ulepšan je i priznanjem za najbolju digitalnu agenciju godine od strane organizacije Ad World Masters, koja je prva uvela ocenjivanje na osnovu velikog broj podataka (eng. Big data), veštačke inteligencije i mašinskog učenja.\nOd 1996. godine MediaPost, sa sedištem u New York-u je najveći i najuticajniji sajt za medije, marketing i oglašavanje na internetu. Upravo ova uticajna kompanija promovisala je uspešni startup Ad World Masters iz Dublina, Irska.\nADVM platforma nadgleda preko 30 algoritama namenjenih različitim specijalizacijama i sve zajedno prati preko 160 referentnih tačaka, podataka u bazi od preko 11000 digitalnih agencija uz pomoć veštačke inteligencije, AI algoritma za ocenjivanje i rangiranje.\nVeštačka inteligencija je nauka koja proučava načine izgradnje inteligentnih programa i mašina koje mogu kreativno rešavati probleme, što se oduvek smatralo ljudskim prerogativom, dok je mašinsko učenje podskup veštačke inteligencije (AI) koji sistemima pruža mogućnost da automatski uče i poboljšaju se. Sve ovo je i sastavni deo digitalne transformacije i ere u kojoj se nalazimo.\nNeminovnost digitalne transformacije u poslovanju\nPo stručnoj definiciji, digitalna transformacija je organizaciona, operativna, ali i kulturna promena organizacije, industrije ili ekosistema, putem pametne integracije digitalnih tehnologija, procesa i kompetencija na svim nivoima.\nMeđutim, definicija digitalne transformacije nije samo tehnološka evolucija ili transformacija poslovanja.\nRadi se o vrednostima, ljudima, optimizaciji i sposobnosti brzog prilagođavanja kada je to potrebno.\nDošli smo do raskrsnice gde se kompanije moraju prilagoditi digitalnoj transformaciji ili se suočiti sa stvarnošću. Ovo nije prvi put da se poslovni svet susreće sa ovakvim poremećajem, ali aktuelna svetska situacija koja se dogodila daje dodatni podstrek i naglašava nužnost adaptacije.\nSve ovo odnosi se i na javne institucije. Dobar primer je jedan od realizovanih projekta ove digitalne agencije, a radi se o ministarstvu finansija Republike Srbije:\nTransformacija je prisutna u svim privrednim granama od malih preduzeća, srednjih i velikih kompanija.\nKako navodi izvršni direktor PopArt Studio-a, Srđan Spaić:\n„Iako je naša kompanija od samog osnivanja digitalna agencija, nije pošteđena digitalne transformacije, pa su tako tokom godina unapređivani procesi rada od klasične, papirne, projektne dokumentacije do potpuno digitalizovane, čuvanje lozinki sa lokalnih mašina na cloud server, menadžment i skladištenje fajlova sa lokalnih hard diskova na NAS uređaj kao i transformacija na mnoga cloud rešenja u projektnom menadžmentu.\nU današnje vreme ne treba da se postavi pitanje da li je potrebna digitalna transformacija, nego koji je najbolji način za Vašu kompaniju i time značajno unaprediti poslovanje.“\nKreacija predstavlja stvaranje i razvoj, sprovođenje u delo uzvišene ideje koja za cilj ima rađanje nečeg novog. Digitalna era donela je nove mogućnosti i nove šanse gde svi imaju podjednake početne pozicije i gde su kreativnost i znanje presudni.\nU praksi su optimizacija krajnjeg kupca, operativna fleksibilnost i inovacija ključni pokretači i ciljevi digitalne transformacije, zajedno sa razvojem novih izvora prihoda i ekosistema koji se zasnivaju na vrednosti, što dovodi do transformacija poslovnog modela i novih oblika digitalnih procesa.\nDigitalna poslovna strategija je plan za maksimiziranje prednosti, inicijativa usmerena na tehnologiju, koja će vam pomoći da analizirate i postignete svoje poslovne ciljeve, istovremeno mereći svoje uspehe i neuspehe. Da biste uspeli da implementirate sve navedeno, potreban vam je višefunkcionalani tim sa iskustvom. Potreban je postupni pristup, s jasnom mapom puta kada je reč o putovanju digitalnom transformacijom.\nProaktivnost, adaptacija na promene i ideja u pravo vreme, kreiraju novu vrednost i prave pozitivnu razliku.\nNa jednom od gostujućih predavanja 2014-te, Popović je spomenuo da neće postojati kompanija koja nema zaposlenog video kreatora/editora. Ovo još uvek nije slučaj, ali je i dalje preporuka.\ndigitalna transformacijadigitalni marketingPop art studioSrbija


Pregled po tagovima: bacano: PRObjave\nProslava ljubavi u kafe restoranu Bacano\nNovi Sad, 12. Februar 2013. / PR Objave Poziv -\nU kafe restoranu Bacano 14. februar će slaviti oni koji su zaljubljeni i oni koji još uvek nisu, jer je tog dana slava Svetog Trifuna koji je zaštitnik vinogradara i ugostitelja. Za zaljubljene...\nProslava Svetog Trifuna i Dana zaljubljenih u kafe restoranu Bacano\nNovi Sad, 09. Februar 2013. / PR Objave Saopštenje -\nNavikli smo da se svake godine u februaru Novi Sad pretvori u idealno mesto za zaljubljene. Polako se bliži 14. februar, Dan zaljubljenih i slava Svetog Trifuna. Povodom ovog datuma, u kafe restoranu...\nBend Akustika u ponedeljak nastupa u kafe restoranu Bacano\nNovi Sad, 08. Februar 2013. / PR Objave Saopštenje -\nU kafe restoranu Bacano (www.bacano.rs) u Novom Sadu gosti su navikli da se svako veče opuštaju uz kvalitetnu muziku u prijatnom ambijentu. Za takvu atmosferu velikim delom su zaslužni bendovi koji...\nPozitiv bend nastupa u kafe restoranu Bacano\nBeograd, 06. Februar 2013. / PR Objave Poziv -\nJedan od novih bendova koji nastupa u kafe restoranu Bacano je i Pozitiv bend, koji je jednim nastupom oduševio goste ovog kafe restorana. Pozitiv bend čini prošireni sastav benda Porno Masters...\nMesto za iskusne hedoniste: kafe restoran Bacano u Novom Sadu\nNovi Sad, 01. Februar 2013. / PR Objave Objava -\nIme Bacano znači: sreća, radost, prosperitet, a logo Bacana je simbol za moć i snagu!\nNovosadski bend Daire, prvi put nastupa u kafe restoranu Bacano\nNovi Sad, 30. Januar 2013. / PR Objave Najava -\nVečernji program kafe restorana Bacano iz dana u dan je sve bogatiji. Uživo nastupima se pridružuje novosadski bend Daire, a naredne nedelje će Pozitiv Bend imati priliku da se predstavi Bacano...\nUskoro nova iznenađenja i novi bendovi u kafe restoranu Bacano\nBeograd, 21. Januar 2013. / PR Objave Najava -\nKafe restoran Bacano u Novom Sadu nastavlja sa organizovanjem večernjeg muzičkog programa.\nKafe restoran Bacano dobio novi, unapređeni sajt\nBeograd, 17. Januar 2013. / PR Objave Saopštenje -\nKafe restoran Bacano iz Novog Sada sada je dostupan i na internetu, na novom sajtu (www.bacano.rs) gde se može videti ponuda jela, pića, kao i raspored nastupa i najave svih dešavanja. Novi sajt...\nKafe restoran Bacano iz Novog Sada pripremio iznenađenja za sve goste\nNovi Sad, 15. Januar 2013. / PR Objave Saopštenje -\nKafe restoran Bacano iz Novog Sada svakodnevno iznenađujesvoje goste. Svakog 15. tekućeg meseca i 1. od 21 sat, izvlače se flajeri koje su gosti ranije popunili, a vlasnik izvučenog flajera dobija...\nProslava Pravoslavne Nove Godine u kafe restoranu Bacano protekla uz igru, muziku, smeh i druženje\nNovi Sad, 14. Januar 2013. / PR Objave Saopštenje -\nKafe restoran Bacano ugostio je mnogobrojne prijatelje na dočeku Pravoslavne Nove Godine. Prepun restoran pokazao je da je jedan od najboljih provoda uz tamburaše i dobre prijatelje!\nq: 31 - t: 0.07942 sec


GRUPACIJA PROIZVOĐAČA PEKARSKIH PROIZVODA\nDON DON: JEDINA FABRIKA TOSTA BIĆE U SRBIJI\nSlovenačka pekarska kompanija Don Don otvoriće dogodine fabriku za proizvodnju tosta u Srbiji, koja će biti jedina takva u grupi i snabdevaće sva tržišta. Don Don, koji posluje u Sloveniji, Hrvatskoj i Srbiji, uložiće u novu fabriku više od četiri miliona evra, izjavila je članica Uprave Don Dona i jedan od osnivača kompanije Alenka Mozetič Zavrl. “Mislim da ćemo na jesen biti spremni da potpišemo ugovore za opremu, zatim i pripremimo prostor. Takođe moramo se dogovoriti sa dobavljačima sirovina kako bi sve funkcionisalo bez zastoja”, rekla je Zavrl i istakla da će ta fabrika snabdevati tostom kupce na svim tržištima na kojima Don Don posluje. (b92)\nMAKSIMALNA CENA HLEBA "SAVA" OSTAJE 46 DINARA\nVlada Srbije produžila je do 31. jula 2016. godine uredbu kojom se cena hleba "sava" ograničava na maksimalno do 46 dinara. Uredbom o obaveznoj proizvodnji i prometu hleba od brašna "T-500" pekari se obavezuju da taj hleb od 500 grama mora da čini najmanje 40% njihove dnevne proizvodnje. Trgovci takođe imaju obavezu da u kompletnom plasmanu hleba, bar 40% dnevne ponude bude hleb "sava". Uredba, koja je stupila na snagu 1. februara, predviđa kazne do dva miliona dinara i zatvaranje objekata do godinu dana, ukoliko se propisi ne poštuju. Hleb mora biti plaćen pekarima u roku od 20 dana. Vlada Srbije je cenu tog hleba pod trgovačkim imenom "sava", prvi put uredbom ograničila u julu 2011. godine. (Beta)\n"DON DON" POSTAO NAJVEĆI REGIONALNI IGRAČ U PEKARSKOJ INDUSTRIJI\nPreuzimanjem "Pekare Grosuplje" od "Mercatora", jedne od najpoznatijih pekara za proizvodnju hleba i peciva u Sloveniji, "Don Don" je postao najveći regionalni igrač u pekarskoj industriji na prostoru bivše Jugoslavije. Najvažniji fokus u 2016. godini biće konsolidacija procesa i proizvodnje u Sloveniji, Hrvatskoj i Srbiji, ali i razvoj sopstvene maloprodaje, poručuju iz kompanije. Integracija "Pekare Grosuplje" u grupu "Don Don" u oktobru 2015. omogućila je podjednaku stabilnost u svim delovima kompanije, ali i postavila dobre osnove za dalju ekspanziju. "Don Don" zajedno sa "Pekarom Grosuplje" u 2016. godini planira oko 100 mil EUR godišnjeg prometa, čime će zauzeti prvo mesto među pekarskim proizvođačima u regiji. (Ekapija)\n"ALEKSANDRIJA FRUŠKA GORA" POKRENULA PROIZVODNJU BEZGLUTENSKE HRANE\nKompanija "Aleksandrija Fruška gora" saopštila je da je počela da radi prva fabrika bezglutenske hrane u Srbiji u njihovom novom pogonu u Čurugu. Projekat bezglutenskih proizvoda nastao je sa namerom tehnologa te kompanije da dođu do nove grupe proizvoda od celog zrna prosa i heljde, koji bi zadovoljli sve nutritivne potrebe ljudi. Proso i heljda su nutritivno nadmoćnije žitarice od pšenice i pirinča i imaju značaj u prevenciji dijabetesa, jer obe vrste imaju nizak glikemijski indeks. Kompanija već nekoliko godina razvija kategoriju funkcionalnih proizvoda u saradnji sa Institutom za prehrambenu tehnologiju Poljoprivrednog fakulteta Univerziteta u Beogradu i Centrom za ispitivanje namirnica.\nOSNOVANA GRUPACIJA PROIZVOĐAČA PEKARSKIH PROIZODA\nU Privrednoj komori Beograda, 26. februara 2015. godine u zajedničkoj organizaciji Udruženja poljoprivrede i prehrambene industrije i Zajednice opštih udruženja preduzetnika održana je konstitutivna sednica Grupacije proizvođača pekarkih proizvoda.\nPredložen je plan rada i usvojeni su osnovni zadaci Grupacije. U tom smislu predloženo je da Grupacija inicira, podstiče, pomaže i kordinira aktivnosti na ostvarivanju što povoljnijih uslova za razvoj i rad proizvođača pekarskih proizvoda kao i da radi na zastupanju interesa članova kod nadležnih organa.\nDefinisano je da će se na sledećoj sednici izabrati rukovodstvo Grupacije.


Najbolji start Partizana u poslednjih 15 godina, Stanojević se ne šali\nFudbal Autor:Dušan Marković30. avg. 202121:22 > 21:56\nPobedom protiv Radničkog iz Niša rezultatom 4:0 u poslednjem meču pred reprezentativnu pauzu, Partizan je kompletirao perfektan start u domaćem prvenstvu. Ukupno šest pobeda iz isto toliko mečeva uz impresivnu gol razliku 22:1.\nEkipa s Gibraltara vredi koliko Mesi zaradi za 10 dana i igraće Evropu\nKada se na to doda uspešno prebrođene kvalifikacije za Ligu konferencija, u taboru crno-belih imaju razloga za zadovoljstvo.\nAtmosfera je na visokom nivou, hemija na terenu vidljiva i golim okom, a svi problemi koji se pojave rešavaju se tako što svi ginu jedni za druge.\nU konačnom zbiru, to je donelo najbolji start Partizana u poslednjih 15 godina, od kako je došlo do raspada zajednice Srbije i Crne gore. Naravno, kada govorimo o startu u domaćem prvenstvu.\nEkipa Aleksandra Stanojevića uspela je da ostvari maksimalan učinak u prvih šest mečeva što je u prethodnih 15 godina Partizanu uspelo još tri puta, ali svaki put sa lošijom gol razlikom. Ovde se u obzir uzimaju samo prvih šest odigranih mečeva, jer je praksa za Partizan u gotovo svim sezonama bila da se tokom evropskih kvalifikacija odloži po neka utakmica, pa su za učinak uzeti u obzir samo odigrani susreti, a ne prvih šest kola.\nPrvi put je crno-belima to pošlo za rukom u sezoni 2007/2008 u kojoj su u prvih šest mečeva startovali sa maksimalnim učinkom uz gol razliku 16:4. Bila je to sezona u koju je kao trener ušao Miroslav Đukić i koje se navijači Partizana sećaju kao perioda kada su njihovi ljubimci igrali prilično atraktivan fudbal. Njega je kasnije nasledio Slaviša Jokanović.\nKapiten je bio Stevan Jovetić, a igrali su tada i Lamin Dijara, Zoran Tošić, Almami Moreira, Žuka i mnogi drugi. Osvojena je i titula i krunisana jedna vrhunska sezona, ali je taj tim postigao čak šest golova manje i uz tri više primljena ima za devet golova slabiju gol razliku nego sadašnji tim u istom broju mečeva.\nVeć sledeće godine, Partizan je uspeo da ponovi identičan start sezone sa Slavišom Jokanovićem koji je ovoga puta krenuo od početka. Nije bilo Jovetića u ekipi, a kapitensku traku je preuzeo Nenad Đorđević. Međutim, tu su bila trojica omiljenih stranaca među navijačima. Moreira, Žuka, Dijara su nastavili da briljiraju, a publika je upoznala i Adema Ljajića, a već drugu sezonu je ozbiljno igrao i mladi Ivan Obradović, član i sadašnje ekipe. Te godine je Partizan otvorio defanzivno kao i ove, sa samo jednim primljenim golom, ali je napad bio daleko manje efikasan sa 13 golova.\nPartizanov učinak po sezonama u prvih 6 utakmica prvenstva\n2020/2021 12 bodova (4 0 2) 18:7\n2019/2020 14 bodova ( 4 2 0) 14:3\n2018/2019 13 bodova (4 1 1) 6:2\n2017/2018 13 bodova (4 1 1) 11:5\n2016/2017 7 bodova (2 1 3) 6:7\n2015/2016 12 bodova (4 0 2) 20:6\n2014/2015 18 bodova (6 0 0) 21:4\n2013/2014 16 bodova (5 1 0) 16:6\n2012/2013 15 bodova (5 0 1) 22:5\n2011/2012 15 bodova (5 0 1) 13:2\n2010/2011 16 bodova (5 1 0) 11:1\n2009/2010 14 bodova (4 0 2) 11:3\n2008/2009 18 (6 0 0) 13:1\n2007/2008 18 (6 0 0) 16:4\n2006/2007 9 (3 0 3) 9:6\nPoslednji put kada je Partizan krenuo perfektno i pride bio izrazito efikasan bila je sezona 2014/2015. Gol razlika od 21:4, kapitenska traka na ruci Saše Ilića i u prvom delu sezonu raspoloženi Petar Škuletić koji je do zimske pauze postigao 14 golova što je bilo dovoljno da ga Partizan proda u Lokomotivu iz Moskve. I te godine je Partizan osvojio titulu sa ekipom u kojoj su igrali Andrija živković, Darko Brašanac, Nikola Drinčić, Stefan Babović…\nZanimljivo je i to što je to bila ekipa sa izuzetno malim borjem stranaca. Ako ne računamo reprezentativce Crne Gore, Petra Grbića i Nikolu Drinčića i Branu Ilića koji je igrao za Sloveniju, jedini stranci su bili takođe Slovenac Gregor Balažič i Bugarin Ivan Bandalovski. Ekipu je predvodio Marko Nikolić, koji je napustio klub u finišu sezone zbog problema sa upravom, a osvajanje titule potvrdio je kao trener Zoran Milinković.\nAko gledamo efikasnost ovogodišnjeg Partizana u Superligi, sa njim je na crtu mogao da stane samo tim iz sezone 2012/2013 koji je takođe postigao 22 gola u prvih šest utakmica, ali je primio pet i zabeležio je pet pobeda i jedan poraz. To ekipu koju je na početku sezone predvodio Vladimir Vermezović, a kasnije preuzeo Vuk Rašović nije sprečilo da postane šampion.\nJedini poraz je ekipa potpuno neočekivano pretrpela na gostovanju Donjem Sremu, a mnogi će tu godinu možda više pamtiti po eliminaciji već u drugom kolu Lige šampiona od Kiparskog AEL-a, kojem uprkos efikasnom startu u Srbiji, Partizan u dva meča nije uspeo da postigne gol.\nTe godine je lansiran Aleksandar Mitrović, a bili su tu i sadašnji prvotimci Miloš Jojić i Lazar Marković, a od stranaca se pamti bugarski štoper Ivan Ivanov.\nCrno-beli su uspeli da postignu 20 golova i u sezoni 2015/2016 uz šest primljenih, ali se u klubu neće sećati jer je ekipa završila na drugom mestu, a bio je to početak dominacije najvećeg rivala uz izuzetak smao jedne godine koju je uspeo da prekine titulom Marko Nikolić. Te godine je Partizan stigao i do plej-ofa Lige šampiona gde je eliminisan od Bate Borisova, a takmičenje nastavio u Ligi Evrope gde je u poslednjim trenucima meča sa Augsburgom ispustio šansu da igra proleće u Evropi.\nKada je u pitanju ovakav odbrambeni učinak, da ekipa primi samo jedan gol u prvih šest mečeva, to se pored ove i pomenute sezone sa Moreirom, Žukom i Dijarom desilo i u sezoni 2010/2011, kada je Partizan postigao 11 golova, što je bio jedan od najneefikasnijih startova ekipe, koja je to ponovila u još dva navrata. Crno-beli su tada zabeležili pet pobeda i jedan nerešen rezultat kada su uspeli da osvoje titulu. Te godine je na startu sezone odoleo samo Spartak iz Subotice i to u Humskoj.\nTada je ekipu predvodio aktuelni trener Aleksandar Stanojević, a na raspolaganju je imao Aleksandra Miljkovića, Milan Smiljanića koji su i sada u Partizanu, dok je na golu bio Vladimir Stojković koji je ovu sezonu počeo u klubu.\nSve ove brojke pokazuju da kada crno-beli otvore sezonu furiozno, obično se na kraju osvoji titula.\nIzuzetak je bila poslednja titula koju je Partizan osvojio sa Markom Nikolićem kao trenerom kada je u prvih šest utakmica zabeležio samo dve pobede uz jedan remi i tri poraza i kada je jedini put imao negativnu gol razliku koja je iznosila 6:7. Partizan je kasnije zaigrao mnogo bolje, a na ruku mu je išao i sistem takmičenja koji je posle dva kruga sve bodove delio na pola, pa su crno-beli prestigli Crvenu zvezdu uprkos velikom zaostatku.\nSve ove brojke daju razlog za dodatni optimizam ekipi Aleksandra Stanojevića, jer obično kada Partizan startuje ubedljivo u sezoni, to se završavalo titulom. Ovakav start još nije viđen do sada, pa će crno-beli na tome sigurno graditi dodatno samopouzdanje.


Delegacija MTID na Forumu o razvoju ljudskih resursa u Budvi Delegacija MTID na Forumu o razvoju ljudskih resursa u Budvi – Personal magazin\nDelegacija MTID na Forumu o razvoju ljudskih resursa u Budvi\nDelegacija MTID, predvođena pomoćnikom ministra za međunarodnu saradnju i evropske integracije mr Jelenom Surčulijom, učestvovala je na Forumu o razvoju ljudskih resursa u Budvi od 30.3. do 1.4.2009.godine, koji je…\nDelegacija MTID, predvođena pomoćnikom ministra za međunarodnu saradnju i evropske integracije mr Jelenom Surčulijom, učestvovala je na Forumu o razvoju ljudskih resursa u Budvi od 30.3. do 1.4.2009.godine, koji je organizovala Međunarodna unija za telekomunikacije (ITU) i Agencija za elektronske komunikacije i poštanske usluge Crne Gore.\nPomoćnik ministra mr Jelena Surčulija je otvorila Forum zajedno sa potpredsednikom Vlade Crne Gore prof. dr Vujicom Lazovićem, direktorom Sektora za razvoj Međunarodne unije za telekomuinikacije Semijem Al Baširom i predsednikom Saveta Agencije za elektronske komunikacije i poštanske usluge Crne Gore dr Šaleta Đurovićem. U svom obraćanju pomoćnik ministra Surčulija je prezentovala tržište telekomunikacije i informacionog društva u Republici Srbiji, a posebno je istakla značaj razvoja sektora telekomunikacija i informacionog društva kao jednog od najvažnijih faktora razvoja društva, a posebno životnog standarda svakog pojedinca. Mr Jelena Surčulija je učesnicima skupa predstavila aktivnosti i prioritete Ministarstva, i ukazala na težnju Ministarstva da kroz aktivnosti u okviru Međunarodne unije za telekomunikacije aktivno doprinosi razvoju telekomunikacija u regionu i svetu.\nPrilikom otvaranja Foruma predstavljen je Regionalni seminar i ministarski okrugli sto o prelasku sa analognog na digitalno emitovanje televizijskog programa, koji će se održati u Beogradu od 27. do 29. aprila, 2009.godine, u Domu narodne skupštine. Ovaj događaj koji zajedno organizuju Ministarstvo za telekomunikacije i informaciono društvo i Međunarodna unija za telekomunikacije će otvoriti Ministarka mr Jasna Matić , generalni sekretar Međunarodne unije za telekomunikacije dr Hamadoun Touré i direktor Sektora za razvoj Međunarodne unije za telekomunikacije Semi Al Bašir. Konferencija će pre svega pokušati da odgovori na tehničke, regulatorne i ekonomske izazove prelaska sa analognog na digitalno emitovanje programa kako u Srbiji tako i celom regionu Centralne i Istočne Evrope. Očekivani rezultati konferencije su konkretni odgovori na pitanja sa kojima se suočavaju zemlje regiona, a koji bi bili primenjeni u ovom procesu.\nForum u Budvi je iskorišćen i da direktor Sektora za razvoj Međunarodne unije za telekomuinikacije Al Bašir zvanično uruči pismo Međunarodne unije za telekomunikacije o direktnoj pomoći u iznosu do 25 000 $, koja je potrebna za organizaciju Regionalnog seminara i ministarskog okruglog stola.\nViše informacija o Regionalnom seminaru i ministarskom okruglom stolu, kao i preliminarnu agendu događaja možete pronaći na linku:\nDelegacija MTID na Forumu o razvoju ljudskih resursa u Budvi was last modified: April 3rd, 2009 by Redakcija\nNeophodno očuvanje naučnog i tehnološkog kapaciteta Srbije\nSiemens domaćin Radiološke sekcije


Arlond Švarceneger i Linda Hamilton ponovo na velikom platnu – TOP FM radio Belgrade\nArlond Švarceneger i Linda Hamilton ponovo na velikom platnu\n28. oktobra 2019. Marija Jovanović TOP FUN\nFilm „Terminator: Mračna subina“, čija je domaća premijera zakazana za sredu 30. oktobra, prvi put posle 28 godina uspeo je da ujedini dobro poznati trio, dobitnika nagrade Oskar scenaristu Džejmsa Kamerona i glumce iz originalne postave, holivudske zvezde Lindu Hamilton i Arnolda Švarcenegera.\nKarte za premijeru filma su u prodaji na blagajnama svih bioskopa, a tamo gde je sa pričom stao u „Terminator 2: Sudnji dan“ iz 1991 godine, scenarista Džejms Kameron vraća se s najnovijim nastavkom franšize ustupajući rediteljsku palicu Timu Mileru, poznatom po blokbasteru Deadpool (2016).\n“Tokom godina nastavio sam da se konsultujem s ljudima koji se bave veštačkom inteligencijom,” rekao je Kameron i dodao „Svi veruju da će se ona usavršiti toliko da će biti jednaka ili čak i veća od ljudskog uma. Takođe kažu da se neće pretvoriti u Skynet, ali kako mi to možemo da znamo ?“\nRazmišljajući kako veštačka inteligencija neometano nastavlja da se razvija, Kameron praktično nikada nije izgubio vezu sa pričom. Scenarista ističe da su prvi filmovi o Terminatoru imali za cilj da ozbiljno uplaše ljude od mogućnosti veoma mračne budućnosti i dodaje „Ovaj film bavi se postojanjem pretnje od realne mogućnosti sukoba ljudi sa veštačkom super inteligencijom, što je danas mnogo manje naučna fantastika nego što je to bilo 1984. ili 1991. godine.”\nReditelj i scenarista zajedno su se složili da je jedan od glavnih uslova za nastavak filma bio povratak Linde Hamilton ispred kamere. „Mislim da niko od nas nije mogao da zamisli nekog drugog u ulozi Sare Konor. Nismo mogli da povratimo Saru bez Linde,“ rekao je Kameron, a glumica ističe da se nakon drugog filma o Terminatoru osećala kao da je kompletirala svoj lik, od neprimetnog do žene ratnika i da nakon toga nije imala potrebu da ponovo uskače u kožu čuvene heroine. „Posledjih 28 godina Sara se veoma izmenila i sada sam želela ponovo da je istražim“ zaključila je Linda.\n« Netflix sprovodi testiranje opcije promene brzine reprodukcije videa\nLink to Windows na prvom mestu među besplatnim Play Store aplikacijama »


Danica Popović 31.03.2013 18:03\nSamo 24 zajednice etažnih vlasnika (ZEV) su registrovane na području grada za tri mjeseca ove godine pa je ukupan broj ZEV-a sada 1.034.\n"Po našim procjenama, ostalo je oko 40 odsto neregistrovanih zajednica etažnih vlasnika", potvrdio je Milenko Šajić, portparol Administrativne službe grada, prema podacima kojima raspolažu iz Zavoda za izgradnju Banjaluka.\nBez obzira što je istekao rok za registraciju, on je kazao da je ovaj postupak otvoren proces pa će etažni vlasnici koji nisu registrovani, a to žele, moći to i učiniti, uz dostavljanje dokumentacije koja je potrebna.\n"Zakonom o održavanju zgrada propisano je da zajednica etažnih vlasnika može biti osnovana za jednu ili više zgrada ili dio zgrade, kao što je lamela ili ulaz koji predstavlja građevinsku ili funkcionalnu cjelinu, u roku od godinu dana od dana stupanja na snagu istog", pojasnio je Šajić.\nKaže da prema novom Zakonu o održavanju zgrada, zajednice imaju rok od godinu da se registruju, u suprotnom organ lokalne samouprave imenuje privremenog upravnika koji je dužan da preduzme sve radnje potrebne za osnivanje i konstituisanje zajednice.\n"Privremeni upravnik je novost u dosadašnjoj praksi i zato napominjemo da će troškovi imenovanja upravnika, pribavljanje dokumentacije, registracija i sve druge radnje ići na teret etažnih vlasnika zgrada koje nisu registrovane u skladu sa zakonom", ističe on.\nPrema njegovim riječima, ako stanari ne izmiruju svoje obaveze, za zaostala potraživanja naplata se obavlja tako što osoba koja zastupa i predstavlja zajednicu podnosi prijavu Osnovnom sudu.\n"Novčanom kaznom od 300 do 3.000 KM biće kažnjeni etažni vlasnik, a kaznom od 500 do 1.500 KM odgovorno lice u pravnom licu ako je etažni vlasnik ili korisnik posebnog dijela zgrade pravno lice", naglasio je Šajić.\nIz Zavoda za izgradnju ranije su kazali da je za registraciju potrebno izdvojiti oko 150 maraka.\nSvjetlana Knežević, stanarka zgrade u Omladinskoj 81, koja ima preko 60 stanova, kazala je da novac koji mjesečno prikupljaju ne pokriva troškove održavanja, samo sitne poslove, te se nada da će od tog novca uspjeti bar da okreče stubište.\nzajednice registrovane za tri mjeseca\nKM treba za registraciju\nKM najniža kazna za neizmirivanje obaveza\nKM najviša kazna\nMali ekolozi posjetili Skupštinu grada


Karte za Superkup Evrope? - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Sport Karte za Superkup Evrope?\nKarte za Superkup Evrope?\nTelefoni i društvene mreže danas su se usijali od potrage za kartama za večerašnji finalni susret Superkupa Evrope u vaterpolu između Crvene Zvezde i Radničkog, koji se od 20 časova odigrava u našem gradu. Još uvek nije precizirano kako se mogu nabaviti karte za ovaj veliki spektakl, ali je najavljeno da će deo karata biti obezbeđen i za naše sugrađane.\nDruštvenim mrežama kruže razni negodujući komentari zbog nedefinisane situacije sa kartama, a i više naših sugrađana je kontaktiralo redakciju „dnevnih internet novina bečejskih opština“ u potrazi za kartama za ovaj spektakl.\nPrema rečima pomoćnika predsednika opštine Borisa Obradovića saznajemo da u sportskom centru karata više nema, a ne zna se ni kada ih je bilo, niti koliko, te pošto on nije zadužen za taj deo organizacije ovog spektakla, već za saradnju sa velikim brojem pristiglih medija, nije siguran na koji način naši sugrađani mogu doći do karata.\nO ovoj euforiji za „kartom više“ smo razgovarali i sa zamenicom predsednika opštine Bečej Tamarom Ivanišević, koja je odlučila da dve karte, koje joj je organizator uručio kao predstavnici lokalne samouprave, ustupi našim sugrađanima.\nPrve dve osobe koje pošalju e-mail na [email protected] koji treba da sadrži njihovo ime, prezime i broj telefona i odgovore na pitanja na kojoj adresi se nalazi naša redakcija i ko je osnivač javnog glasila „MojBečej.rs“ biće nagrađen ulaznicama za finale večerašnjeg Superkupa Evrope, koje nam je zamenica predsednika opštine Tamara Ivanišević velikodušno ustupila.


Lopovi ukrali kravu i automobil - The Srpska News\nHomeHronikaLopovi ukrali kravu i automobil\n2020.04.18 Ivan Pavlović Hronika\nSrpskim porodicama Trajković i Petković u selu Kuzmin, nedaleko od Kosovog Polja, ukradeni su krava i automobil za vrijeme policijskog časa.\nKosovska policija je ubrzo obaviještena o krađi i uspječla je da u rejonu Drenice pronađe ukradeno vozilo i kravu, koji su vraćeni vlasnicima.\nŽitelji Kuzmina kažu da je policija u Drenici pronašla i jedno zapaljeno vozilo ukradeno u susjednom selu, prenio je RTS.\nMještani vjeruju da lice iz Kuzmina, koje je mješovite nacinalnosti, sarađuje sa lopovima, te ističu da ovo nije prva krađa, već da su godinama na meti.\nFudbaler dva puta htio da se ubije: Izgubio sam majku, a onda i oca\nHrvatski fudbaler Dejan Lovren postavio je na društvene mreže snimak koji nije pobrao pozitivne reakcije. Naime, na snimku se može vidjeti dio trening hrvatskog fudbalera i njegovog sina u kojem Lovren uklizava dječaku koji želi […]


Environment Energy Mining Watch SEE - Vlada pojačava napore u zaštiti staništa\nEnvironment Energy Mining Watch SEE|Vesti|Vlada pojačava napore u zaštiti staništa\nVlada pojačava napore u zaštiti staništa\nPublished on 19. February 2022. , Vesti\nATINA — Grčka pokreće šeme za zaštitu svojih planina i plaža od razvoja — pokret koji kritičari kažu da predstavlja pokušaj da se odgovori na žalbe nakon ogromnog porasta investicija u energiju vetra koji je već uništio mnoga staništa.\nPrva inicijativa, poznata kao “Neutabane planine” i najavljena na novembarskom klimatskom samitu COP26, u početku će šest planinskih područja staviti pod zaštićeni status. Očekuje se da će druga, “1.000 netaknutih plaža”, biti pokrenuta kasnije ove godine i zabraniće svaki novi razvoj ili poslovne aktivnosti na plažama koje su pod strogim ekološkim statusom.\n„Želimo da izgradimo štit protiv klimatske krize i ove velike neometane oblasti su najbolja skladišta ugljenika“, rekao je zamenik ministra životne sredine i energetike Georgios Amiras za POLITICO. „Ostavićemo ta mesta sledećim generacijama na isti način na koji su ih naši dedovi i bake šetali ili plivali u njima.\nMeđu prvih šest planinskih oblasti koje će biti odabrane su planina Saos, najviši vrh Egejskog mora i dom domaće sorte tratinčice; Timfi, u severozapadnoj Grčkoj, dom retkih vrsta divljih koza; i Smolikas, jedan od najvažnijih svetskih biotopa za lešinare.\nMinistarstvo trenutno razmatra istraživanje Univerziteta u Janjini kako bi utvrdilo koje oblasti mogu biti uključene u budućnosti, na osnovu njihovog biodiverziteta, između ostalih faktora, rekao je Amiras.\nGrupe aktivista pozdravljaju napore, ali upozoravaju da to nije ni približno dovoljno da se zaštite krhki ekosistemi i prirodna staništa koja su poremećena brzom izgradnjom vetroelektrana — uključujući područja koja su deo mreže zaštićenih područja Evropske unije Natura 2000 .\n„Neutabane planine su potez u pravom smeru, jer prepoznaju problem, ali kriju političku svrsishodnost“, rekao je Kristos Fasulas, aktivista i član Mreže građana za zaštitu Agrafa, planinskog lanca na kopnu. On vidi nedavne napore vlade u očuvanju prirode kao pokušaj da smiri rastuće protivljenje izgradnji vetroelektrana.\nVlada, kažu aktivisti, uništava biodiverzitet zemlje u nastojanju da ispuni svoje ciljeve smanjenja emisija.\nGrčka se obavezala da će proizvoditi 19 gigavata svoje energije iz obnovljivih izvora do 2030. godine, uključujući 7,5 GW iz vetra, na putu da ispuni cilj EU o smanjenju emisija za 55 procenata do 2030. i da postane klimatski neutralna do 2050. Proizvodnja energije vetra već premašuje 4 GW.\nLokalne grupe za kampanju su se umnožile poslednjih godina, kao i broj protesta protiv vetroelektrana, uključujući i ostrvo Tinos, gde je policija u nekoliko navrata pozivana da nasilno ukloni demonstrante.\nPokret je ostvario nekoliko pobeda: Ministarstvo energetike zaustavilo je izgradnju dve vetroelektrane u regionima Agrafa i Plastira i pauziralo planove za izgradnju vetroturbina na 14 nenaseljenih ostrva u Egejskom moru koja su dom vrstama retkih ptica.\n„To je ekološki zločin i večno političko prokletstvo“, rekao je Panagiotis Nanos, gradonačelnik jezera Plastiras u centralnoj Grčkoj, koji je obećao da će se boriti protiv postavljanja vetroelektrana u toj oblasti.\n„Obnovljivi izvori energije moraju biti deo energetske politike zemlje, ali njihov razvoj mora biti zasnovan na nacionalnom prostornom planu, uvek zasnovan na zaštiti životne sredine i poštovanju istorije mesta“, rekao je on.\nSud pravde EU osudio je Grčku jer nije postavila ciljeve očuvanja zaštićenih staništa, što je proces koji je trebalo da bude završen do 2012. Prošle godine, 13 nevladinih organizacija podnelo je žalbu Evropskoj komisiji zbog niza kršenja prirode EU zakonodavstvo, uključujući odlaganja mera zaštite na Natura 2000 lokacijama.\nZaostajanje Grčke u primeni zakonodavstva EU o prirodi stvara pravnu rupu koja omogućava izdavanje velikog broja dozvola za vetroparkove, uprkos njihovom potencijalu da nanesu štetu životnoj sredini, rekao je Fasulas.\nPrema istraživanju Univerziteta u Janjini, ako bi sve vetroelektrane koje su završile prvu fazu licenciranja 2021. godine postale operativne, zemlja bi daleko premašila svoje ciljeve za energiju vetra za 2030. i 2050. godinu.\nIstraživači su pozvali ministarstvo životne sredine da privremeno prestane da odobrava sve nove aplikacije i da sprovede dodatna istraživanja o potencijalnim implikacijama na životnu sredinu.\nOni su takođe pozvali ministarstvo da odobri vetroparkove samo u oblastima koje ne pripadaju mreži Natura 2000 i da da prioritet postavljanju vetroturbina u oblastima koje već imaju gustu putnu mrežu. Želi da vidi da vlada povuče vetroparkove instalirane u zaštićenim područjima za koje se pokazalo da nanose štetu životnoj sredini.\nPrema rečima Amirasa, zamenika ministra, samo oko 3 odsto podnetih zahteva vodi ka izgradnji pravih vetroparkova.\nVlada takođe izrađuje prostorni plan za obnovljive izvore energije, kao i specijalne studije životne sredine za zaštićena područja, rekao je Amiras. Ovo će postaviti okvir za to gde se obnovljivi izvori mogu postaviti i kako proceniti njihov uticaj na životnu sredinu.\nVlada namerava da nastavi sa svojim planovima za proširenje energije vetra, uprkos džepovima lokalnog otpora.\n„Naša zemlja želi obnovljive izvore energije, želimo jeftinu, zelenu čistu energiju“, rekao je on. „Natura oblasti nisu zabranjene zone“, prenosi Politico.


Salesforce skup održan u Beogradu | PC Press\nSalesforce skup održan u Beogradu\n2. oktobar 2019. 1. oktobar 2019. PC Press\nPrvi dan oktobra obeležio je poslovni skup u hotelu Falkensteiner, u organizaciji kompanija Agilcon i Salesforce, posvećen najpoznatijem svetskom CRM rešenju. Ovom događaju je prisustvovalo preko 100 zvanica, a posle uvodne prezentacije usledila je i demonstracija u okviru koje su prikazana rešenja za marketing, prodaju i upravljanje uslugama.\nDogađaj su otvorili predstavnik kompanije Salesforce Alexandru Ursu i Marko Perme, direktor kompanije Agilcon. Uvodno predavanje je govorilo o tome šta predstavlja ovo CRM rešenje i kako četrvrta industrijska revolucija, primenom inovativnih (disruptive) tehnologija utiče na očekivanja i navike korisnika, a posledično i na donošenje odluke prilikom kupovine. Kompanija Salesforce ove godine navršava 20 godina postojanja, a tvorac je prvog CRM rešenja koje posluje isključivo u oblaku.\nOdlični poslovni rezultati i neprekidan rast govore o poverenju korisnika. Takođe, predstavljena je i slovenačka kompanija Agilcon. Ovo je grupa od oko 60 entuzijasta i stručnjaka koji posluju kao Platinum partner i iza sebe imaju veliki broj uspešnih implementacija. Pored CRM-a oni se bave i implementacijom HRM rešenja Gecko. Nakon uvodnog predavanja Senad Kulenović nas je upoznao sa izazovima digitalne transformacije. Ona nije nova pojava, ovo je proces koji traje već preko 30 godina a ubrzane promene utiču na neprestanu potrebu preduzeća da se prilagođava i menja uz primenu novih tehnologija. Posle pauze organizatori su nam demonstrirali Salesforce CRM i uverili nas u to da je ovo jednostavno i kvalitetno rešenje.\nU okviru poslovnog skupa organizovan je i kraći panel na kome je učestvovala predstavnica kompanije Planeta Sport u kojoj je implementirano ovo CRM rešenje. Ona nas je upoznala sa izazovima i očekivanjima koji se svode na neprestani rad na prepoznavanju potreba i želja, targetiranje i plasiranje prave ponude za pravog korisnika.\nOrganizatori su najavili druženje i sledeće godine, radujemo se unapred i pratićemo dešavanja u kompaniji Agilcon.\nTagovi: agilcon, biznis, CRM, poslovna resenja, Salesforce\n← Srbija i svet proslavili Internacionalni dan kafe!\nMicrosoft OneDrive Personal Vault od je danas dostupan u celom svetu →


IZRAEL PREDSTAVIO NOVOG NAORUŽANOG ROBOTA USLED NEGODOVANJA ZBOG "MAŠINA SMRTI" - Nulta Tačka\nHome » IZRAEL PREDSTAVIO NOVOG NAORUŽANOG ROBOTA USLED NEGODOVANJA ZBOG “MAŠINA SMRTI”\nIzrael je u ponedeljak na velikom sajmu oružja u Velikoj Britaniji predstavio novog robota ubicu na daljinsko upravljanje koga zagovornici ljudskih prava kritikuju kao događaj prodaje “mašina smrti“ i oruđa zlostavljanja.\nRex MK II, koga je razvila kompanija Israel Aerospace Industries (IAI), je vozilo na četiri točka sa dva mitraljeza za napade na daljinsko upravljanje. Prema saopštenju za javnost iz državne kompanije koja najavljuje puštanje u prodaju, robot je već prodat globalnim kupcima.\nOružje je otkriveno u ponedeljak na sajmu Defense&Security Equipment International (DSEI) u Londonu, događaju koji se održava svake dve godine i jedan je od najvećih svetskih sajmova naoružanja. Izložba oružja naišla je na stalnu osudu antiratnih aktivista koji kažu da je to mesto „gde posluju oni koji profitiraju od rata, represije i nepravde“.\nIAI opisuje robota kao bespilotno kopneno vozilo koje može da nosi teret od 1,3 tone i izvršava operacije uključujući prikupljanje obaveštajnih podataka pomoću „elektrooptičkih senzora i radara“. Takođe se može koristiti za pokretanje napada „daljinski upravljanim sistemima naoružanja, uključujući mitraljez kalibra 7,62mm“ i „teški mitraljez kalibra 0,50“, kaže kompanija, i služi „kao višenamenska platforma za podršku dodatnim misijama zasnovanim na potrebama trupa“.\nOružje predstavlja „najnaprednije od više od desetak vozila bez posade koje je razvila podružnica kompanije Aerospace Industries, ELTA Systems, u proteklih 15 godina“, i pridružilo bi se sličnom bespilotnom robotskom oružju, Jaguaru, koje Izrael postavlja duž granice Gaze, preneo je Associated Press.\nIzrael se suočio sa međunarodnim negodovanjem i zahtevima za istragom ratnih zločina zbog svojih stalnih vojnih napada na Gazu. Prodaja oružja Izraelu iz zemalja, uključujući SAD i Veliku Britaniju, takođe se suočila sa stalnim kritikama zagovornika ljudskih prava.\n“IAI-jeve kopnene platforme bez posade koriste se na granicama Izraela i u različitim borbenim jedinicama, kao i na drugim lokacijama širom sveta”, rekao je Zvika Yarom iz kopnene divizije IAI-a u izjavi u kojoj je naveo “porast potražnje od klijenata za kopnene platforme bez posade“.\nTakva potražnja podstakla je zabrinutost oko takozvanih „robota ubica“ i podstakla globalnu kampanju zabrane takvog oružja.\n„Potpuno autonomno oružje bi odlučilo ko će živeti i umreti, bez dalje ljudske intervencije, što prelazi moralni prag“, upozorava Kampanja za zaustavljanje robota ubica. “Kao mašinama, nedostajale bi im inherentne ljudske karakteristike, poput saosećanja, koje su neophodne za donošenje složenih etičkih izbora”.\nDemonstranti Palestinske akcije bili su među onima koji su ove sedmice učestvovali u demonstracijama protiv sajma naoružanja, ciljajući široko na proizvođače oružja, a takođe izdvajajući osudu Velike Britanije zbog njene uloge u globalnoj trgovini oružjem, kao i Izraela zbog njegovih stalnih zloupotreba Palestinaca.\nKoalicija Stop the Arms Fair će u utorak održati „ceremoniju sećanja“ ispred Excel centra, gde se održava londonski sajam. Na događaju će aktivisti pročitati imena onih koji su umrli od ratova u poslednjih 20 godina, uključujući one koje su ubili režimi i kompanije predstavljene na sajmu naoružanja, i ostaviće venac od belog maka, kažu organizatori.\n„Dvadeset godina nakon užasa 11. septembra i invazije na Avganistan, sećamo se žrtava rata i nasilja promovišući mir i odupirući se trgovini oružjem danas“, rekao je Symon Hill, menadžer kampanje u Uniji za zalaganje za mir, jednoj od grupa učesnica, rečeno je u nedeljnom saopštenju.\n„DSEI je opasan primer svakodnevnog militarizma“, nastavio je Hill. „Narod Britanije to nije tražio. Čak ni gradonačelnik Londona to ne želi. Usred globalne pandemije, rastućeg siromaštva i klimatske krize, UK premijer Boris Johnson i njegovi prijatelji pozvali su trgovce oružjem da sklope poslove sa despotima u srcu istočnog Londona”.


ĆERKA ŽELJKA ŠAŠIĆA ZAPREPASTILA JAVNOST: Moj lični izbor je da nemam komunikaciju sa ocem! - Politika ekspres\nSofija Šašić, ćerka Željka Šašića i Sonje Vuksanović zaprepastila je javnost izjavom o svom ocu.\nNaime, ona je reagovala na tekst u kom Željko kaže da ponovo tuži suprugu i kako to ide tako u krug, ali otkriva i da nema kontakt sa ćerkom.\n"Mislim da je ovo malo otišlo predaleko. Naime, htela bih da se obratim svima i kažem da su ove "javne" tužbe samo način da Željko stigne do medija. Moja mama i ja imamo savršen odnos, jedne prave majka i ćerke i ona mi ovako nešto ne bi nikad zabranila. Ovo je moj lični izbor (nemati nikakav vid komunikacije sa Željkom), a moje ponašanje je odraz njegovog", napisala je Sofija.\nNa ovu njenu objavu stiglo je mnogo negativnih komentara, te njeni pratioci pružaju podršku Željku.\n"Željko je tvoj otac a samim tim što ga zoveš po imenu pokazuje koliko si ti vaspitana devojka! Možda i tebe tvoje dete nazove po imenu jednog dana! Bumerang je opasan", "Mala srami se", samo su neki od komentara. Međutim, nađe se i nekih koji su imali pozitivne reči za Sofiju:\n"Aman, ostavite devojku na miru. Samo je želela da objasni svoj stav a vi ste je odmah napali", "Nek vi ostali sve znate. Svako ima pravo da bira kojim će putem da ide. A vama je život toliko divan i dobar pa vas zanima njen ili bilo čiji drugi... Primitivizam", neki su od pozitivnih komentara koji pristižu neverovatnom brzinom.\nmaj 06, 2021 193


Vesti online / Sport / Tenis / Đoković nadmašio Nadala, a za petama je Federeru po najvrednijim titulama\nĐoković nadmašio Nadala, a za petama je Federeru po najvrednijim titulama\nTrijumfom na turniru iz masters serije u Šangaju četvrti put naš as došao do 51. trofeja s najznačajnijih takmičenja.\nNaš as se ugnezdio između svojih velikih suparnika\nKoliko su Švajcarac Rodžer Federer, Španac Rafael Nadal i naš Novak Đoković dominantni u odnosu na druge u teniskoj istoriji svedoče i njihove riznice pune trofeja s najznačajnijih takmičenja belog sporta, a to su četiri turnira za grend slem, devet iz masters serije i završni turnir sezone.\nNaš najbolji teniser je u Šangaju došao do 51. takve velike titule. Nadmašio je Nadala. Kada je Španac uzeo pedesetu 11. trijumfom na Rolan Garosu, Đoković ih je imao 47, a onda je u njegove ruke došao "poker": Vimbldon, Sinsinati, Ju-Es open, Šangaj.\nIspred je samo Federer, koji je poslednju, pedeset i treću, dograbio na Australija openu.\nDo kraja ove sezone igraće se još dva turnira iz klase najznačajnijih. U pariskom "Bersiju" je od 29. oktobra poslednji turnir iz masters serije, a od 11. do 18. novembra u londonskoj dvorani "O2" je i završno takmičenje osmorice. Federer i Đoković će igrati na oba, a Nadal, koji takođe obezbedio mesto za London, i dalje je neizvestan zbog problema s povredom.\nNaš as ima priliku da ponovi dostignuće iz 2015. Tada je redom osvojio trofeje i na Ju-Es openu i u Šangaju i u Parizu i na završnom godišnjem turniru, s trijumfom i u Pekingu, na prvom iskušenju u Kini, što je sada propustio. Ako ostane na najvišem nivou igre, poravnaće se sa švajcarskim asom po broju velikih titula.\nOvako izgleda učinak tenisera s najviše najvrednijih trofeja uporedno s brojem učešća (grend slem--završni turnir-masters-ukupno posle 1990)\nFederer 20/74 - 6/15 - 27/131 - 53/220\nĐoković 14/55 - 5/10 - 32/105 - 51/170\nNadal 17/53 - 0/8 - 33/112 - 50/174\nSampras 14/52 - 5/11 - 11/83 - 30/146\nAgasi 8/61 - 1/13 - 17/90 - 26/164\nMarej 3/46 - 1/8 - 14/96 - 18/150\nBeker 2/26 - 2/6 - 5/51 - 9/83\nMuster 1/29 - 0/4 - 8/53 - 9/86\nKuerten 3/33 - 1/3 - 5/67 - 9/103\nKurijer 4/38 - 0/4 - 5/71 - 9/113\nTENIS "Novak nije cenio to što je odrastao u eri najboljih tenisera svih vremena"\nUtorak 16.10.2018. 14:21\nKada se na osnovu ovih brojki izračuna učinak uspešnosti ovih igrača, onda je slika sledeća: federer 24,09% Đoković 30,00% Nadal 28,73% Znači Nole je ubedljivo najbolji i kada bude dosegao sadašnji broj federerovih nastupa imaće minimum još 15 velikih titula više!


Švedska bila najliberalnija zemlja EU, sada bi desnica mogla na vlast – Fokus.ba\nŠvedska bila najliberalnija zemlja EU, sada bi desnica mogla na vlast\nTime koaliciji lijevog centra u parlamentu od 349 zastupnika pripada 144 mjesta, a Savezu 142, a s obzirom da niko nema potrebnu većinu od 175 mjesta, to ukazuje na neizvjesnosti u vezi formiranja vlade.\nTo im donosi 63 zastupnička mjesta, a njihov čelnik Jimmie Akesson poručio je u nedjelju nakon objavljenih privremenih rezultata kako je spreman razgovarati i sarađivati sa svim ostalim strankama, kazavši kako dobitak na ovim izborima želi prevesti u stvarni utjecaj.\n“Ostvarit ćemo ogroman utjecaj na ono što će se događati u Švedskoj tokom slijedećih sedmica, mjeseci i godina”, ustvrdio je Akesson, koji je svoju stranku proglasio pobjednikom izbora.\nKristersson je pak, nakon objave preliminarnih rezultata, poručio Lofvenu da je vrijeme da odstupi sa svoje pozicije, dok je istovremeno odbacio mogućnost saradnje s Akessonovom strankom.\n“Tokom cijelih izbora bili smo u potpunosti jasni. Savez neće vladati ili razgovarati o tome kako formirati vladu sa Švedskim demokratima”, poručio je Kristersson.\nLoftven je kazao da ne namjerava odstupiti, pritom pozvavši koaliciju desnog centra na međublokovsku saradnju kako bi se našao izlaz iz političke “slijepe ulice”.\nU jeku strahova od imigracije, Švedska je tako kao jedna od najliberalnijih evropskih država na ovim izborima doživjela skretanje udesno.\nUltradesne stranke proteklih su godina postigle značajan uspon širom Evrope u jeku sve jačih strahova za vlastiti nacionalni identitet i učinaka globalizacije nakon sukoba na Bliskom istoku i u Africi.\nTako je priljev od 163.000 tražitelja azila 2015. – najviše u Evropi u odnosu prema broju stanovnika od 10 miliona – polarizirao i glasače u Švedskoj i razbio političke konsenzuse.\nMrtvi vlasnik bordela ubjedljivo pobijedio na izborima\nDemokrate nakon osam godina preuzele Zastupnički dom


Rusija otvara avio-bazu na teritoriji Belorusije\nRusija će prvi put otvoriti svoju avio-bazu na teritoriji Belorusije. Kako je izjavio komandant Ratnog vazduhoplovstva Rusije, Heroj Rusije general-major Viktor Bondarev, ona će se nalaziti u gradu Lida blizu granice Republike Belorusije sa Poljskom i Litvanijom. Komandant Ratnog vazduhoplovstva je takođe naglasio da će nova baza početi sa radom već tokom 2013.\n„Otvaranje ruske avio-baze u Belorusiji rezultat je međuvladinog sporazuma o jačanju vojne komponente Savezne države, koji smo dužni da poštujemo. Rusija je, kao članica Savezne države Rusije i Belorusije, obavezna da tamo otvori svoju avio-bazu“, prenosi ITAR-TASS izjavu Bondareva.\nOdgovarajući na pitanje da li će avio-baza biti čisto ruska ili zajednička sa Belorusijom, izjavio je:\n„Prvo će biti ruska, a posle ćemo videti“. „Kao mesto za razmeštanje avio-baze odabran je grad Lida na severozapadu Belorusije. Bazu će graditi beloruska strana, a mi ćemo im u tome pomagati. Avio-baza će biti važan element prvog strateškog ešalona odbrane Savezne države, koji će obezbeđivati zaštitu vazdušnog prostora Belorusije“, naglasio je Bondarev.


Posao.ba uspostavio saradnju sa Dernek.ba - Berza rada sa preko 300.000 tražioca posla - Akta.ba\nPosao.ba uspostavio saradnju sa Dernek.ba - Berza rada sa preko 300.000 tražioca posla\n08.10.2007. 16:47 / Izvor: Posao.ba\nNakon nedavnog uspostavljanja saradnje sa vodećim regionalnim web portalima za zapošljavanje MojPosao (Hrvatska) i Infostud (Srbija), Posao.ba sklopio je saradnju sa Dernek.ba – najposjećenijim bosanskohercegovačkim web sajtom.\nDernek.ba je portal posvećen druženju i izlascima u BiH, i nakon kratkog vremena zauzeo je vodeću poziciju i postao najposjećeniji sajt u BiH sa oko 110.000 registrovanih korisnika.\nZa 4 godine postojanja Posao.ba je privukao preko 181.000 jedinstvenih posjetilaca, i više od 4.500 firmi koje mjesečno objave preko 2.000 oglasa za posao.\n“Jako nam je drago zbog buduće saradnje, jer život nije samo dernek, potrebno je prvo raditi da bi se moglo dernečit! Ako jedan član našeg sajta nađe posao uz našu pomoć smatrat ćemo ovu saranju uspješnom i bit ćemo jako ponosni“ – kaže Zlatko Dugandžić menadžer Dernek.ba.\nZahvaljujući ovoj saradnji preko 300.000 mladih bit će u mogućnosti svakodnevno pratiti najnovije poslove oglašene sa Posao.ba. Također, njihove biografije bit će dostupne firmama koje svakodnevno traže zaposlenike kroz bazu biografija na Posao.ba.\n„Trenutno radimo na pripremi dodatnih alata i priručnika putem kojih bi mlade posloprimce bez radnog iskutva uputili kako da traže posao. Iskreno se nadamo da će saradnja između Dernek.ba i Posao.ba doprinjeti boljoj edukaciji mladih i povećanju zaposlenosti.“ Kaže Nermana Ajanović-Hajdarpašić voditelj marketinga Posao.ba


Raste broj samostalnih poslanika u Skupštini - Istinomer\nRaste broj samostalnih poslanika u Skupštini\nFilip Lukić 6. 2. 2017.\nZa samo sedam meseci rada u Narodnoj skupštini prestala su da postoje čak tri poslanička kluba, dok je u međuvremenu formiran i jedan nov. Početna slika parlamenta je u velikoj meri izmenjena, a u skupštinskim klupama, umesto prvobitna tri, sada sedi 14 samostalnih narodnih poslanika.\nOd kada je formiran aktuelni saziv skupštine čak tri poslaničke grupe (Demokratska stranka Srbije, Nova Srbija i Liga socijaldemokrata Vojvodine) prestale su da postoje. Stranačka previranja, isključenja, kao i neslaganja sa odlukama partijskih centrala dovela su do toga da čak 14 narodnih poslanika promeni ili napusti poslanički klub.\nDo razlaza je, uglavnom, dolazilo zbog odnosa koje su stranke, odnosno njihova rukovodstva, zauzimale prema vladajućoj partiji i premijeru Aleksandru Vučiću. Pojedinci koji su se protivili saradnji sa SNS-om, bilo na republičkom ili lokalnom nivou, bivali su “proterani” iz svojih stranaka ili su ih sami napuštali.\nI dok su neki odlučili da nastave da deluju samostalno, pet narodnih poslanika rešilo je da se ponovo udruži. Početkom februara, na konferenciji za medije, Sanda Rašković Ivić (DSS), Đorđe Vukadinović (DSS), Dijana Vukomanović (SPS), Goran Pekarski (Nova Srbija) i Miroslav Markićević (Nova Srbija) objavili su da formiraju nov poslanički klub pod imenom „Za spas Srbije“.\nSanda Rašković Ivić / Foto: FoNet, Aleksandar Levajković\nNekadašnja poslanica SPS-a Dijana Vukomanović tom prilikom je tvrdila da nije u pitanju nova politička partija, već „poslanici koji u Skupštini Srbije žele da pričaju o temama koje tište najveći broj građana“.\nPredsednica nove poslaničke grupe biće Sanda Rašković Ivić kaže da članove novog kluba, iako su pripadali različitim političkim opcijama, sada spaja opoziciono delovanje i suprotstavljanje vlasti Aleksandra Vučića.\n„Krenuli smo od premise – slobodni u različitosti. Naš poslanički klub je tehničko-političkog karaktera. Tehnički se odnosi na prevazilaženje ograničenja sa kojima se suočavaju samostalni narodni poslanici, kao što je malo vremena za diskusiju, ali i nemogućnost da se utorkom i četvrtkom postavljaju pitanja Vladi i premijeru. Politički se zasniva na tome da smo mi opozicioni. Mi smo klub koji želi da se suprotstavi strahovladi Aleksandra Vučića, suštini njegove vlasti, ali i načinu na koji on vlada. Mi hoćemo da se politika vrati u institucije“, kaže za Istinomer predsednica poslaničkog kluba “Za spas Srbije” Sanda Rašković Ivić.\nZanimljivo je primetiti da niko od poslanika nije vratio mandat stranci na čijoj listi je izabran, što je ponovo pokrenulo debatu o tome kome mandat treba da pripada – stranci ili poslaniku.\nInače, od konstituisanja Narodna skupštine, kao samostalni poslanici, delovali su Zoran Živković (Nova stranka), Muamer Zukorlić i Jahja Fehratović (Bošnjačka demokratska zajednica).\nČlan 22 Poslovnika Narodne skupštine definiše obrazovanje poslaničkih grupa: „Poslaničku grupu čini najmanje pet narodnih poslanika. Poslanička grupa se obrazuje podnošenjem predsedniku Narodne skupštine spiska članova koji je potpisao svaki član poslaničke grupe.“ Narodni poslanici koji nakon konstituisanja Narodne skupštine ne postignu dogovor o formiranju poslaničke grupe postaju „samostalni poslanici“.\nRazlika između samostalnih poslanika i poslanika koji su članovi neke od poslaničkih grupa jeste u vremenu za raspravu na plenarnim sednicama – samostalni poslanici imaju pravo da govore svako po jednom, do pet minuta. Pored toga, samostalni poslanici nemaju pravo da budu članovi skupštinskih odbora sa pravom glasa. Za razliku od toga, kada su deo poslaničke grupe, poslanici imaju više vremena prilikom rasprave o zakonu, a dobijaju i mogućnost da postavljaju pitanja Vladi i premijeru svakog utorka i četvrtka.\nNarodna skupština narodni poslanik Sanda Rašković Ivić


decije sobe po meri soba za decu decja soba po meri izrada decijih soba\nIzrada nameštaja > Dečije i spavaće sobe > Dečije sobe po meri\nDečije sobe nikada ne smete da zanemarite. Dečije sobe su mesta gde gde će vaša deca živeti, gde će se igrati i gde će, kada malo odrastu, da uče i da se povlače kad god požele svojmir. Zbog toga je važno da se svaki komad nameštaja uklopi tako da soba bude lepa, prijatna ali i funkcionalna.\nDečije sobe po meri, pružaju mogućnost da deca u potpunosti budu zadovolja prilikom boravka u svojoj sobi. Ukoliko ste u mogužnosti, najbolje bi bilo da celu stvar oko opremanja dečije sobe po meri, prepustite nekom stručnjaku za opremanje enterijera.\nDeca svoju sobu smatraju svojim vlasništvom, odnosno mestom na koje mogu da se sklone kada to požele. Pošto se dečije potrebe menjaju zajedno sa njihovim odrastanjem, potrebno je da se njihove sobe opreme tako da se vrlo lako mogu izvršite sve izmene.\nNajbolje bi bilo, dok su deca mala, da se dečije sobe po meri opreme jednostavno i udobno i da se ne ubacuje previše nepotrebnog nameštaja, Prilagodite opremanje dečije sobe po meri uzrastu deteta. Poželjno bi bilo da nameštaj za dečije sobe po meri bude od prirodnih materijala, jer su deca osetljiva i sklona alergijama, pogotvo alergijama na supstance kojima se premazuje nameštaj od medijapana.\nSlične teme iz kategorije " Dečije i spavaće sobe "\n14 Februar 2011 | 11:12\nDečije sobe prodaja


Alkalaj na Konferenciji o budućnosti Evropskog suda za ljudska prava u Izmiru - Klix.ba\n26.4.2011. u 16:58\nMinistar vanjskih poslova BiH Sven Alkalaj učestvuje na Konferenciji na visokom nivou o budućnosti Evropskog suda za ljudska prava (ECHR), koja se u okviru turskog predsjedavanja Komitetom ministara Vijeća Evrope održava 26. i 27. aprila u Izmiru, Republika Turska.\nMinistar Alkalaj se danas obratio učesnicima ove konferencije, govoreći o reformi Evropskog suda za ljudska prava, a posebno se osvrnuo na implementaciju presude Suda u slučaju "Sejdić i Finci", saopćeno je iz MVP-a BiH.\nOcijenio je da Evropski sud za ljudska prava duže od pola stoljeća daje vitalno važan doprinos vladavini prava i demokratije, te da nakon 50 godina njegovog postojanja treba gledati u budućnost.\nUkazao je na pojedine elemente rada Suda, te na potrebu poboljšanja njegovog rada i efikasnosti radi poštivanja Evropske konvencije o ljudskim pravima.\nAlkalaj je naglasio da BiH snažno podupire reformu Suda, te u tom smislu izrazio podršku Deklaraciji iz Izmira, čije se usvajanje očekuje.\nOn je informirao učesnike konferencije o naporima koje BiH ulaže da bi implementirala presudu Suda u slučaju "Sejdić i Finci".\nPodsjećajući na sadržaj presude, naglasio je da proces implementacije izbornih rezultata nakon održanih oktobarskih općih izbora još nije završen, te da je to u ovom trenutku glavna prepreka za pokretanje ustavnih amandmana i istovremeno provođenje presuda Suda.\nIstaknuo je da postoji snažna politička volja svih stranaka koje sudjeluju u parlamentu BiH za provedbu presude, te izrazio očekivanje da će proces formiranja vlasti u BiH uskoro biti okončan, a time izvršenje presude biti nastavljeno bez odgađanja, u skladu sa standardima Vijeća Evrope, preporukama Parlamentarne skupštine VE i mišljenjem Venecijanske komisije.\nNa marginama konferencije ministar Alkalaj se sastao s ministrom vanjskih poslova Republike Turske i predsjedavajućim Komiteta ministara Vijeća Evrope Ahmetom Davutogluom, generalnim sekretarom Vijeća Evrope Thorbjørnom Jaglandom, predsjednikom Parlamentarne skupštine Vijeća Evrope Mevlütom Çavuşogluom i predsjednikom Evropskog suda za ljudska prava Jeanom-Paulom Costaom.\nNa kraju konferencije će biti usvojena deklaracija.


Uslovi korišćenja - Kvantna analiza - uređaji za kvantnu dijagnostiku i terapiju\nUslovi korišćenja i pravila sadržana u ovom dokumentu se odnose na sve posetioce i korisnike sajta Kvantna analiza - uređaji za kvantnu dijagnostiku i terapiju (kvantnaanaliza.com).\nAdministratori sajta Kvantna analiza - uređaji za kvantnu dijagnostiku i terapiju (kvantnaanaliza.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Kvantna analiza - uređaji za kvantnu dijagnostiku i terapiju (kvantnaanaliza.com) nije odgovoran za bilo koju štetu koja može da se desi od neautorizovanog pristupa Vašem nalogu.\nKvantna analiza - uređaji za kvantnu dijagnostiku i terapiju (kvantnaanaliza.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Kvantna analiza - uređaji za kvantnu dijagnostiku i terapiju (kvantnaanaliza.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.\nUkoliko imate pitanja u vezi sa Uslovima korišćenja, molimo da nas kontaktirate koristeći kontakt formular na kvantnadijagnostika@gmail.com


Deset načina za poboljšanje koncentracije učenika – Septembar\nUvek je aktuelna stara priča o “današnjoj omladini”. Da li sve brži i lakši pristup novim tehnologijama remeti pažnju savremene omladine?\nSkoro trenutni pristup informacijama, zahvaljujući internetu, doveo je do toga da su dečje glavice zatrpane gomilom što korisnog što beskorisnog sadržaja, tako da su deca prinuđena da dostupne informacije obrađuju neverovatnom brzinom.\nMozgovi današnje omladine prolaze kroz svojevrstan preobražaj. Mehanizmi i tehnike koji zahtevaju brzo skretanje pažnje sa jedne teme na drugu – mogu da budu izuzetno korisni za kreativnu decu koja imaju visoko razvijenu sposobnost da objedinjuju nove i različite ideje, štaviše, ovakva stimulacija omogućava deci da vide stvari na drugačiji način.\nKoliko dugo traje pažnja kod učenika?\nNa osnovu istraživanja, utvrđeno je, da se prosečna dužina trajanja pažnje kod dece različitog uzrasta, može izračunati pomoću jednostavne formule:\nUzrast x 2-5 minuta = Prosečan raspon pažnje:\nOvo je, naravno, uopšten prikaz koji može da pomogne nastavnicima kako da najbolje organizuju predavanje gradiva u toku časa, ali nikako ne treba zaboraviti da je svaki učenik poseban, i da razmišlja, ponaša se i usvaja nove informacije na različit način. A često se i deci, kao i odraslima, dešava da imaju “loš dan”, pa im pažnja tada može biti smanjena u odnosu na uobičajeno. Uzimajući sve navedeno u obzir, u nastavku sledi 10 načina kako da se što bolje iskoristi variranje i dužina trajanja pažnje (koncentracija) kod dece prilikom usvajanja novog gradiva.\nPredavanje u intervalima i sa pauzama\nKada nastavnici planiraju predavanje jedne ili više lekcija, poželjno je da se gradivo razloži na manje celine. Ukoliko nastavnik predaje sedmogodišnjacima, čija pažnja u proseku traje od 14 – 25 minuta, trebalo bi da uspori ili napravi manju pauzu na svakih 15 – 20 minuta. I vrsta reorganizacije dece je dobra ideja; nešto što je trebalo da učenici rade pojedinačno, nakon ovog perioda bi mogli da rade u parovima ili manjim grupama. Aktivnosti za koje je potrebno duže vreme, mogu da budu podeljene, tako da ih učenici izvršavaju u više manjih koraka, uz korišćenje različitih tehnika razmišljanja i učenja.\nNastavnici koji su navikli da predaju rutinski, i da se striktno drže vremena i trajanja časa, bi trebalo da ovu rutinu razbiju ubacivanjem kratkih i zabavnih aktivnosti između svake veće celine gradiva koje predaju. Deca lakše i uče i pamte ukoliko se zabavljaju tu i tamo, tokom časa, umesto da nemo sede i slušaju priču koja može da im dosadi, a misli odlutaju.\nVizuelno okruženje je bitno\nPostoje nastavnici koji vole da predaju uz pomoć velikih monitora, projektora sa velikim platnom, ili uz pomoć panoa na koje su okačene brojne slike i grafikoni, ili pak, obične table koja je ispisana raznim bojama. Međutim, to mnogim učenicima može da samo “bode oči” i odvlači im pažnju od činjenica koje treba da nauče. Kao što i mnogim odraslim ljudima smeta ako im je sto neuredan, previše boja i šarenila može deci da bude neprijatno i iritirajuće. Umesto toga, nije loše da se na okolne (bočne) zidove okače posteri i plakati sa inspirativnim i informativnim sadržajem. Deca onda mogu, kada im je potrebno, da “bace pogled” na ove postere i plakate, odmore oči ali i mozak, i tako osveže pažnju i koncentraciju.\nNeka učenici ocenjuju gradivo\nUkoliko nastavnik primeti da učenik uporno izbegava da radi na času, da ima poteškoće sa savladavanjem aktivnosti, ili da je previše rasejan, nastavnik bi tada trebalo da predloži učeniku da oceni težinu aktivnosti ocenom od 1 do 10. Ukoliko dete da ocenu 8 ili više, nastavnik treba da pita dete šta ono predlaže da se uradi, kako bi zadatak bio mnogo lakši. Na taj način, nastavnik može da dobije izuzetan uvid u to šta može da pomogne učenicima i kako da ih učenje što manje frustrira.\nNeka atmosfera bude opuštena\nOvaj način za poboljšanje koncentracije kod dece sa sobom nosi brojne druge koristi. Postoje različite tehnike za opuštanje dece i neke od njih treba uvesti u dnevnu rutinu: duboko disanje, lagane vežbice uz istezanje tela, pevanje neke pesme koju ceo razred voli ili igranje neke jednostavne i kratke igrice, itd. Ove tehnike za opuštanje podižu svest kod dece i omogućuju im da budu svesna postojećeg trenutka, i na taj način smanjuju napetost koja može da postoji zbog, recimo, testa koji učenici treba da rade u toku dana, ili ako na nekom od narednih časova treba da odgovaraju za ocenu i slično. Svakodnevno praktikovanje tehnika za opuštanje u trajanju od 10 – 15 minuta može deci mnogo da pomogne, ukoliko nastavnik dobro proceni kada je vreme za vežbice koje opuštaju, na osnovu toga što unapred zna koje aktivnosti u toku dana zahtevaju veći fokus, ili koje gradivo je teže. Što su deca opuštenija, koncentracija im je bolja i uče lakše.\nO vremenu treba voditi računa\nKada nastavnik postane svestan koliko može da varira raspon pažnje svakog učenika pojedinačno, tada mora da vodi računa o vremenu koje je proteklo od početka neke aktivnosti. Nastavnik bi trebalo da, nakon nekog vremena, pita učenike za koje zna da imaju problem s pažnjom, da mu pokažu šta su uradili. Na ovaj način, nastavnik jednostavno i brzo stiče uvid u to kako deci ide, ali ujedno i preusmerava pažnju učenika na sebe, ukoliko je pažnja “odlutala negde”. Ovo je naročito korisno pri radu sa decom koja su rasejana i kojima je potreban dodatan napor da se fokusiraju na zadate im zadatke. Posebno je bitno da se deci tada omogući da pitaju nastavnika za objašnjenje, ukoliko im je nešto nejasno.\nRaspored sedenja je važan\nTradicionalni raspored sedenja učenika u klupama koje su raspoređene u redove i kolone može da bude dosadan i naporan za decu, naročito onu koja stalno sede pozadi, na primer. Umesto toga, nastavnik bi trebalo da dozvoli učenicima da menjaju mesto sedenja, pa čak i promenu rasporeda klupa, kad god je to moguće, na način koji deca predlože i koji im je najudobniji. Što su učenici mlađi, to više vole da se okreću i da u toku časa pričaju sa ostalom decom, a to ne mora da znači da tada ne slušaju nastavnika, naprotiv. Umesto opominjanja dece da prestanu sa “ometanjem” i da se “smire”, kad kod je moguće, treba decu pustiti i da međusobno komuniciraju tokom nastave. Konačno, u društvu se lakše uči.\nIgrice uz koje se vežba pamćenje\nNastavnici treba da obezbede učenicima vreme i prostor za igranje igrica koje pospešuju memoriju i koncentraciju. Sam čin igranja je već dovoljan da se deca opuste i da im nastava deluje manje formalno i uštogljeno. Ono što je na nastavniku, jeste da obezbedi dovoljno vremena i da igrice budu kratke i zanimljive. To može da bude slaganje neke jednostavne slagalice, igranje domina, “memorije”, igre pogađanja, ili neke igre koja ima i edukativan a ne samo zabavan karakter.\nAktivnosti koje zahtevaju brzinu\nNakon slušanja i učenja, nije loše da se deca “razmrdaju” uz neku aktivnost koja će bodovati njihovu brzinu. Takva aktivnost može da bude i neka igrica, a za najbržu decu treba obezbediti neku simboličnu nagradu. Deca mogu da slažu kockice ili sličice, pogađaju pojmova, uostalom, uvek treba pitati decu – sigurno će neki od njihovih predloga biti više nego korisni i zanimljivi.\nFizička aktivnost je veoma važna\nFizička aktivnost nije korisna samo za fizičko već i za mentalno zdravlje, pogotovo za poboljšanje koncentracije. Za decu dugotrajno sedenje u klupi može da bude veoma opterećujuće, a odmori između časova nekad nisu dovoljni, naročito ako niko ne organizuje decu, pa ona odmor provedu igrajući se pomoću telefona i tableta. Potrebno je usmeravati decu da se što više kreću, ne samo u školskom dvorištu i na časovima fizičkog, već i u učionici. Postoje brojne igrice koje mogu da se organizuju unutar učionice, a koje podstiču kretanje: igranje neke predstave sa jednostavnim scenarijem, jednostavna koreografija uz muziku koju deca vole, neka igrica koja zahteva od dece da menjaju položaj tela u prostoru (“tvister”, pravljenje talasa tako što se učenici drže zajedno za ruke).


I ove godine Zavod za proučavanje kulturnog razvitka (Zaprokul) se pridružuje velikoj manifestaciji Muzeji za 10 i predstavlja inovativnu izložbu BIOS, poznatog vizuelnog umetnika Đorđa Stanojevića i predavača na Fakultetu savremenih umetosti u saradnji sa autorskim timom Zaprokula.\nU trenutku kada saznajemo da su mikroplastiku pronašli u našoj krvi i da je plastika preovladala na planeti pitamo se šta za nas znači Život – BIOS.\nKako izgleda život predstavljen u kontrapunktu prirode i zagađenja?\nIzložbom BIOS želimo da podignemo nivo kulture ekološke svesti i pokažemo jedinstvo prirode i umetničkih tokova.\nKroz reciklažu podsećamo posetioce da otpad ne mora da bude samo otpad, već da od njega mogu nastati nove stvari i umetnost kroz upcycling – ponovnu kreativnu upotrebu. Pokrećemo upcycling prikupljanjem kompjuterskog otpada za stvaranje umetničkih dela mlade i talentovane umetnice Danice Maksimović, sa kojom ćemo u budućnosti sarađivati.\nIzložbu će otvoriti Đorđe Stanojević, autor izložbe i Ljubivoje Ršumović, živi klasik srpske poezije i istaknuti ljubitelj ekologije tokom Evropske noći muzeja u subotu 14. maja u 19 časova u Galeriji Zaprokula.\nPosetioci će tokom izložbe biti u prilici da degustiraju i prirodni livadski med malog porodičnog pčelinjaka Pčelarev sin.\nIZLOŽBA ĆE BITI OTVORENA DO 20. MAJA,\nRADNIM DANIMA OD 9 DO 17 ČASOVA, RIGE OD FERE 4


Uzelac: Ako ima mogućnosti, penzije treba povećati\nTanjug 15. juna 2022. 15:26\nBEOGRAD – Ako postoje kapaciteti da se uvećaju primanja penzionera, onda bi država to trebalo da uradi, rekao je danas urednik portala Kamatica Dušan Uzelac, povodom najave predsednika Aleksandra Vučića da će penzije biti povećane za oko 18 odsto.\nPenzioneri su najosetljivija kategorija stanovništva koja ne može da uradi skoro ništa osim da čeka bolju ili lošiju odluku države, rekao je Uzelac Tanjugu.\nOcenio je da bi ekonomiju pritisnutu inflacijom trebalo da prati i povećana cena radne snage i ako poskupe gorivo, hrana i struja da se i cena rada poveća.\nKomentarišući poskupljenja po Evropi i kod nas i njihovu posledicu po standard i ponašanje ljudi, rekao je da od visokih cena veći problem može da postane neizvesnost prihoda i da ljudi dođu u situaciju da nemaju od čega da kupe čak ni to što je poskupelo.\nPrema njegovim rečima, dosadašnja poskupljenja još nisu kritična, a ljudi danas dosta kupuju i troše i ono što im je suvišno, te da će zbog poskupljenja neke finansijske navike morati da se menjaju.\n„To konkretno znači da ćemo morati da štedimo. Upravljanje finansijama kreće od upravljanja potrošnjom što u suštini znači upravljanje samim sobom“, rekao je Uzelac.\nDodao je da je teško kontrolisati impuls za kupovinom, upravljati njime i biti racionalan, ali da postoji mehanizam i za ovo, a on znači da se suočimo sa ciframa, odnosno da stavimo na papir koliko imamo i za šta, a za šta nemamo.\nGovoreći o nestvarnim valutama odnosno kriptovalutama i poslednjem padu njihovih cena, Uzelac je rekao da za razliku od drugih berzi odnosno berzi hartija od vrednosti, tržiste kriptovaluta nije regulisano i na njemu važe drugačija pravila i postoji manevarski prostor za mešetarenje.\n„Kada imate malo ljudi koji kontrolišu velike količine kriptovaluta, onda oni mogu i da pomeraju tržsiste na jednu ili na drugu stranu, u korist svojih interesa, što u domenu redovnih berzi nije moguće“, rekao je Uzelac.\nDodao je da se pad dogodio zbog nesigurnosti i krize, na šta je svakako uticala i situacija u Ukrajini kao i ekonomska dejstva koja se dešavaju paralelno sa ratnim.\n„Rat nije samo vojni nego i ekonomski i kada imate turbulencije kod hrane, energenata i ostalog, onda je normalno da se to reflektuje na svim ostalim tržištima, pa i na tržištu kriptovaluta“, naveo je sagovornik Tanjuga.\nIstakao je da kada je reč o kriptovalutama veliki problem to što kriptosvetu nedostaje upotrebna vrednost.\n„Bitkoin nema upotrebnu vrednost već samo emotivnu i ljudi koji su ga kupili i drže ga, nadaju se da će on više vredeti sutra, a to je jedino što generiše njegovu cenu. Kada mediji počnu da pišu o padovima, onda će manje ljudi da ulazi u igru i cena će da reaguje adekvatno“, objasnio je Uzelac.\nNaveo je da su u Srbiji mlađi više upućeni u kriptosvet, o njemu imaju više informacija na društvenim mrežama i kod njih postoji zainteresovanost za ove valute, ali nema velike kupovne moći da se uđe u tu igru.\n„U celom svetu je prisutna situacija da imate ljude koji se u ove valute razumeju i druge koji se ne razumeju, a žele da budu deo ove priče i da kupuju bitkoin. To je razlika između investitora i kockara, istu stvar rade i jedan i drugi, ali jedan sa poznavanjem tržišta i načina kako ono funkcioniše, a drugi sa isključivom željom da mu to što čini može u perspektivi doneti dobit“, rekao je Dušan Uzelac.\nIstakao je da je u podnožju svih kriptovaluta blokčejn tehnologija i da će ona promeniti svet, te da nije poenta da za 10 ili 20 godina imamo recimo 50 kriptovaluta.\n„Ako se to desi onda nismo ništa uradili, jer ideja kriptovaluta je došla kao traženje rešenja za falinke realnih valuta koje ordiniraju u svetu. Ako napravimo isto to samo na drugoj tehnologiji, onda nismo ništa uradili“, rekao je Uzelac.\nDodao je da se mora razumeti da će ostati samo jedna kriptovaluta, a sada se još ne zna koja će to kriptovaluta biti.


AKCIJA VOJSKE SRBIJE „LEKAR NA SELU" U OPŠTINI PREŠEVO\nPreševo - Pripadnici Vojske Srbije organizovali su u selima preševske opštine Kurbalija, Stanevce i Depce akciju „Lekar na selu", tokom koje su pregledali meštane.\nNA JUGU SRBIJE VEĆA PROIZVODNjA ALI I NEZAPOSLENOST\nIndustrijska proizvodnja na jugu Srbije u prvih deset meseci ove godine veća je za 3,3 posto, što je prilično ohrabrujući podatak kada se ima u vidu da je industrijska proizvodnja na nivou Srbije ove godine niža za čak 6,3 posto.\nMALA I SREDNjA PREDUZEĆA NOVA ŠANSA\nBujanovac - U razvijenim zemljama male, porodične fabrike čine 70 odsto privrede, a u Srbiji tek deset odsto. Međutim, kada posla nema u društvenim preduzećima niti u budžetski finansiranim firmama mala i srednja preduzeća postaju šansa. U Bujanovcu su takva preduzeća, uz subvencije, uspela za dve godine da zaposle 148 radnika.\nMAKEDONAC KRIJUMČARIO KOKOŠKE I DRUGE PTICE\nCarinici su na graničnom prelazu Prohor Pčinjski sprečili pokušaj da se iz Srbije nelegalno iznese 40 ptica: pataka, golubova, kokošaka, paunova i fazana koji ne spadaju u red zaštićenih životinjskih vrsta, saopštila je Uprava carine.\nBUREK SPAJA SRBE, ALBANCE I ROME\nBujanovac - U Bujanovcu postoji mesto gde rado dolaze stanovnici juga Srbije, bez obzira na nacionalnu, versku ili političku pripadnost - burekdžinica „Bis“ u centru Bujanovca je mesto gde zajedno sede i jedu Srbi, Albanci i Romi.\nPOBOLjŠANA NAPLATA RAČUNA ZA STRUJU U BUJANOVCU\nBujanovac - Direktor „Elektrodistribucije” u Vranju, Goran Nikolić, je rekao da je u poslednja dva meseca poboljšana naplata računa za struju u opštinama Bujanovac i Preševo, kao i da je u te dve opštine značajno smanjena krađa struje.\nU PATROLI SA GRANIČNOM POLICIJOM U PREŠEVU\nPreševo - Od 2009.godine, granična policija je u Preševu sprečila ulazak 20.000 migranata iz afroazijskih zemalja.\nMedveđa - Ministarstvo unutrašnjih poslova saopštilo je da je policija u Medveđi zaustavila automobil borskih registarskih oznaka, kojim je upravljao muškarac (1961) iz Majdanpek koji je pokušao da zapali vozilo kada je zaustavljen.\nOBJAVLjEN SPISAK POTENCIJALNIH KUPACA DRŽAVNIH MEDIJA\nBujanovac, Vranje, Leskovac, Pirot– Nezavisno udruženje novinara Srbije (NUNS) objavilo je podatke o kompanijama i fizičkim licima koja su na osnovu javnog poziva Agencije za privatizaciju dostavila pisma o zainteresovanosti za kupovinu 49 državnih medija.\nVEĆA KOLIČINA MARIHUANE ZAPLENjENA NA GRANIČNOM PRELAZU PREŠEVU\nPreševo - Na graničnom prelazu Preševo sinoć je zaplenjena veća količina marihuane koja je pronađena u grčkoj hladnjači.


Kurti odobrio osnivanje Fonda za bezbednost\nPremijer Kosova Aljbin Kurti saopštio je da je ovlastio Ministarstvo finansija da osnuje Bezbednosni fond, u skladu sa potrebama kosovskih bezbednosnih snaga.\n"Prikupljena sredstva su namenjena za korišćenje u skladu sa strategijom državne bezbednosti Kosova za koju se očekuje da bude odobrena od strane vlade. Rad ovog fonda biće regulisan odgovarajućim proceduma i koristiće se isključivo u svrhe koje odredi vlada", napisao je Kurti na svom Fejsbuk nalogu.\nProcedura će se sprovoditi u skadu sa važećom zakonskom regulativom za poreklo finansijskih sredstava u cilju očuvanja integriteta fonda i njegove namene.\n"Pozivaju se građani Kosova i naši sunarodnici u dijaspori, kao i drugi donatori da doprinesu bezbednosti države", navodi Kurti.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2750)\n30.06.2022 Dva puta privođen zbog pevanja ‚‚Kosovo je srce Srbije‚‚ (308)


24sata.info - Uspješno deaktivirana i druga avio-bomba u Sarajevu\nUspješno deaktivirana i druga avio-bomba u Sarajevu\nAutor S N 07. 09. 2019. • 21:30\nNova avio-bomba koja je danas u podnevnim satima pronađena na lokalitetu iza RTV doma u Sarajevu uspješno je deaktivirana intervencijom pripadnika Federalne uprave civilne zaštite (FUCZ).\nFoto: AA -24sata.info\nZbog obilnih padavina i grmljavine ekipe Federalne uprave civilne zaštite (FUCZ) danas su bile primorane da nakratko obustave radove oko kopanja, no nakon prestanka kiše radovi su nastavljeni.\nPrema riječima direktora FUCZ-a Fahrudina Solaka avio-bomba je uspješno otkopana te joj je ulonjen upaljač, čime je otklonjena i svaka opasnost po lokalno stanovništvo.\n"Riječ je potpuno identičnoj avio-bombi kao i od prije dva dana. Dakle, ista bomba i isti upaljač, koji smo otklonili. Bomba je deaktivirana", rekao je Solak, naglasivši kako građani nemaju razloga za zabrinutost.\nDodao je također kako će avio-bomba u toku dana biti prebačena u skladište, a planirano je da u petak bude i uništena.\nFUCZ je ranijim istraživanjima bombardovanja meta u BiH u Drugom svjetskom ratu, došla do podataka da su Britanci ovaj lokalitet, gdje se nalazila ranžirna stanica, bombardovali 4., 5., 7., 8. i 12. novembra 1944. godine, te je sama bomba iz tog perioda.


Boško Đurovski - Blic Sport\nPOSETA BIVŠEG TRENERA Đurovski podržao Milojevića i crveno-bele\nBivši trener fudbalera Crvene zvezde Boško Đurovski posetio je crveno-bele na pripremama na Zlatiboru.\nEvo zašto Boško Đurovski ne treba da ostane trener Zvezde\nBoško Đurovski smenjen je sa mesta trenera Crvene zvezde - zasluženo.\nPRVI MEČ 29. JUNA Zvezda kreće za dve nedelje, a nema igrače i upravu\nTeški dani su pred Zvezdom. Osvajanje Kupa Srbije koje se nameće pod moranje, ozbiljan remont ekipe, moguća prestrojavanja u rukovodećem kadru kluba. Stres do stresa.\nPREKO NOĆI PROMENIO MIŠLJENJE Đurovski prvo čestitao Partizanu, pa poručio: Svi znaju kako su došli do titule\nJoš jedan dokaz da je u našem fudbalu preko noću moguće promeniti mišljenje je trener Crvene zvezde Boško Đurovski.\nZvezdin trener Đurovski: Čestitam Partizanu, ostaje nam da se spremimo za finale Kupa\nTrener fudbalera Crvene zvezde Boško Đurovski čestitao je Partizanu na tituli šampiona Srbije i ocenio da je večiti rival zasluženo slavio.\nNADA U TITULU Đurovski: Računamo na našu pobedu i povoljan rezultat u komšiluku\nZVEZDA NE ODUSTAJE Đurovski: Idemo do kraja\nTrener Crvene zvezde Boško Đurovski čestitao je svojim fudbalerima što su “smogli snage” da budu koncentrisani do kraja utakmice sa Javorom (3:0) u Ivanjici, iako su znali da Partizan pobeđuje.\n“SPASAVANJE” Đurovski objasnio zašto je sklonio golmana Manojlovića\n“Gde je Filip Manojlović?” - pitanje koje je svaki navijač Crvene zvezde postavio kada je video tim koji je novi trener crveno-belih Boško Đurovski poslao na teren protiv Mladosti iz Lučana. Iskusni stručnjak je objasnio zašto među stativama nije bilo momka koji je u prethodnih nekoliko meseci stekao punu afirmaciju.\nISKRENO Đurovski: Neizbežno je da igrači prate rezultat iz Niša\nTrener fudbalera Crvene zvezde Boško Đurovski, je pred meč sa ekipom Javora (sreda 19.00) rekao da njegova ekipa mora da ostane koncentrisana do kraja Superlige Srbije bez obzira što “večiti” rival Partizan ima tri boda prednosti.\nPRVENAC Đurovski: Konačno smo ličili na sebe\nTrener fudbalera Crvene zvezde Boško Đurovski ocenio je da je njegov tim protiv Mladosti iz Lučana (4:1) ličio na ono šta on želi, ali da nije sasvim zadovoljan.\nNEKOLIKO PROMENA Evo na koga Đurovski računa za duel sa Lučancima\nTrener fudbalera Zvezde Boško Đurovski odredio je prvotimce koji će konkurisati za utakmicu protiv Mladosti, njegovu prvu prvenstvenu otkako je seo na klupu crveno-belih. U odnosu na prethodni meč, u Kupu Srbije protiv Čukaričkog, odlučio je da izvrši nekoliko promena.\nPosle Božovića Zvezdinim fudbalerima potrebna psihoterapija\nFudbalski klub Crvena zvezda je, posle odlaska Miodraga Božovića sa mesta šefa stručnog štaba, angažovao i psihologa kako bi podigao ekipu pred finiš sezone i duel sa Mladosti iz Lučana u 35. kolu Superlige, otkrio je trener Boško Đurovski.\nZVEZDINA MLADOST Đurovski doveo ceo omladinski tim na trening prvotimaca\nTrener fudbalera Crvene zvezde Boško Đurovski priključio je omladince prvotimcima koji su igrali protiv Čukaričkog u revanšu polufinala Kupa Srbije.\nĐurovski: Zvezda je stvarno u psihološkoj krizi, moglo je da bude i gore\nTrener fudbalera Crvene zvezde Boško Đurovski rekao je da je utakmica protiv Čukaričkog pokazala psihološku krizu, ali da se nada da će se popraviti u narednom periodu.\nĐurovski izabrao igrače za Čuku, tri Zvezdine nade u timu\nSvega jedan trening imao je vršilac dužnosti fudbalera Crvene zvezde Boško Đurovski sa ekipom uoči revanša polufinala Kupa sa Čukaričkim.\nĐurovski preuzeo crveno-bele: Ugovor nisam potpisao, Zvezda me je zvala i to je dovoljno!\nVršilac dužnosti trenera fudbalera Crvene zvezde Boško Đurovski rekao je da će se boriti za "duplu krunu" dok god postoji šansa i da ekipa mora da pokaže da je moćna i jaka.


SEMPL konferencija predstavljena publici u Beogradu - Marketing Mreža\nSEMPL konferencija predstavljena publici u Beogradu\nSrpski medijski stručnjaci u prostoru Mikser House imali su priliku da se bliže upoznaju sa SEMPL konferencijom, međunarodno priznatim događajem koji se bavi aktuelnim medijskim trendovima. Tim povodom orgaizovan je i talk show, u kom je učestvovao Dejan Turk, generalni direktor kompanije VIP mobile u Srbiji.\nDirektorka SEMPL konferencije, Valerija Prevolšek, predstavila je neke od najboljih medijskih kampanja iz regije i otkrila posetiocima šta ih sve očekuje na ovogodišnjoj SEMPL konferenciji u Portorožu. Na temu svojih advertajzing iskustava i viđenja savremenog marketinga sa Turkom je razgovarao Marjan Novak, urednik regionalnog portala Marketing Magazin.\n„Izuzetno mi je drago što je u prethodnih nekoliko godina SEMPL privukao veliku pažnju srpskih medijskih i marketinških stručnjaka. Svake godine u Portorž dolazi sve veći broj učesnika iz Srbije, zbog čega smo odlučili da se i na ovaj način predstavimo srpskoj javnosti. Radujemo se i prijemu radova za takmičenje najboljih medijskih strategija, na kom je prošle godine pobedila srpska agencija. Znanje i informacije omogućavaju da radimo naš posao još bolje, efikasnije i kreativnije, i upravo je to ono što smo pripremili za ovogodišnje učesnike SEMPL konferencije“, izjavila je Valerija Prevolšek, direktorka kompanije Media Pool, organizatorka i vlasnica brenda SEMPL.\nSve one koje SEMPL bude ugostio 27. i 28. novembra u Portorožu pored odličnog druženja i networkinga očekuju i vrhunski svetski priznati predavači, među kojima Daniel Levin, jedan od top pet predavača u svetu kada govorimo o globalnim trendovima u komunikaciji, Ralph Van Dijk, svetski autoritet u oblasti radijskog oglašavanja i Patrick Galvin, stručnjak za odnose sa javnošću i odnosni marketing.\nOrganizatori su, takođe, pozvali sve medijske stratege, kompanije i medije da do 7. novembra nominuju svoje najbolje medijske projekte i osvoje Zlatne semplere u šest takmičarskih kategorija kao i glavnu nagradu Veliki sempler. Učesnici će se za Zlatne semplere boriti u sledećih šest kategorija: A – strateška upotreba medijskog interneta, B – inovativna upotreba komunikacionog kanala, C – najbolja ciljana akcija, D – najbolja iskustvena akcija, E – najbolja upotreba digitalne okoline i F – najbolja akcija na društvenim mrežama. Svi zainteresovani svoje radove mogu prijaviti na: http://www.sempl.si/en/competition/enter-your-work


Danilović: Neću potpisati rješenje, pa neka Marković potpisuje - Vijesti.me\nDanilović je kazao da je Koordinaciono tijelo koje je formirao naišlo na brojne opstrukcije Edit\nGoran Danilović (Foto: Zoran Đurić)\nVijesti online 5. oktobar 2016, 21:00 ažurirano 8. februar 2019, 14:33\nDanilović je Televiziji Vijesti rekao da Vlada ima mehanizme da ovlasti nekog da potpise spisak, ali je istovremeno poručio da on neće podnijeti ostavku.\nUpitan da li to što nije potpisao birački spisak znaci da koalicija Ključ neće izaći na izbore, Danilović je odgovorio da njegova odluka nije obavezujuća za partiju.\n“Sjutra je sjednica Vlade, na Vladi ću vrlo precizno saopštiti svoj stav i to zašto je takav, danas sam to javno saopštio i ne vjerujem da je preveliko iznenađenje . U svakom slučaju vlada u skladu sa zakomom ima određene mogućnosti hoće li ih koristiti ili ne ja to ostavljam vladi i premijeru neka vide , vidio sam da ima ljudi, kandidata, koji smatraju da bi taj najbolji birački spisak u Evropi trebalo potpisati. Pretpostavljam da neće biti nikakvih smetnji kad ima dobrovoljaca da se to i učini” , kazao je Danilović za TV Vijesti.\nNa pitanje šta vlada sad može da uradi, Danilović je kazao:\n“Ne bih ja baš da učim vladu , ja radim svoj posao , što se mene tiče spreman sam i za pokretanje vlastite odgovornosti , samo je jedno sigurno - ja neću podnijeti ostavku a prihvatam da u zakonitoj proceduri budem smijenjen u hitnom postupku.”\nDF NE OČEKUJE SMJENU MINISTRA PRAVDE\nOpozicija propituje Pažina


Incko zadovoljan reformom obavještajnog sektora BIH\nVisoki predstavnik u BiH Valentin Incko ocijenio je u razgovoru sa generalnim direktorom Obavještajno–bezbjednosne agencije BiH Almirom Džuvom da, uprkos brojnim izazovima i osjetljivim pitanjima, reforma obavještajnog sektora i dalje predstavlja uspjeh.\nU okviru posjeta ključnim akterima bezbjednosnog sektora u BiH, visoki predstavnik danas je pozdravio stalni napredak u razvoju ove agencije, kao i činjenicu da je saradnja među akterima na polju bezbjednosti u BiH stalno na visokom nivou, saopšteno je iz OHR-a.\n"Informacije koje ova agencija prikuplja moraju se iskoristiti što je moguće efikasnije", rekao je Incko.\nVisoki predstavnik istakao je da vlasti moraju nastaviti da razvijaju uspjeh efikasnog pristupa koji podrazumijeva uključivanja više agencija, uključujući Sipu, te policiju i tužilaštva, da bi se efikasno borili protiv kriminala i korupcije, te pomogli da se umanje bezbjednosne prijetnje građanima BiH, kao i regionu.\nOva reforma predstavljala je veliki napredak za BiH i njene građane, ocijenili su sagovornici.\nOBA je osnovana nakon reforme ranijih obavještajnih službi u BiH, kojom su u obavještajni sektor uvedeni moderni standardi, uključujući i demokratsku kontrolu.\nOva agencija blisko sarađuje sa velikim brojem regionalnih i međunarodnih partnera u vezi s brojnim važnim pitanjima, uključujući borbu protiv terorizma i organizovanog kriminala.


U Kikindi, tople probe u petak: Grejanje već u ponedeljak, tokom jutarnjih i večernjih sati · gradski.online\nU Kikindi, tople probe u petak: Grejanje već u ponedeljak, tokom jutarnjih i večernjih sati\nKIKINDA- Dobre vesti za više od 3.000 korisnika daljinskog grejanja u Kikindi. Iz JP “Toplana” potvrđeno je da će se tople probe obaviti u petak, umesto kako je prvobitno saopšteno 11. i 12. oktobra:\n– Došlo je do izmene početka toplih proba. Umesto u ponedeljak i utorak, tople probe će se obavljati u petak, 8. oktobra, tokom celog dana- stoji, pored ostalog, u saopštenju JP “Toplana”.\nNadležni iz lokalnog distibutera toplotne enerije ističu da su zbog najavljenog hladnog vremena odlučili da od ponedeljka, 11. oktobra, započnu grejanje u jutarnjim i večernjim časovima.\nIz “Toplane” podsećaju da nova grejna sezona, u punom kapacitetu, zvanično počinje 15. oktobra. Do toga može da dođe i ranije, ukoliko Republički hidrometeorološki zavod najavi da će pre 15. oktobra, tri dana uzastopno, prosečna temperatura u Kikindi biti ispod 12 stepeni.\nU slučaju pojave procurenja ili vazduha u unutrašnjoj instalaciji grejanja, korisnici usluga daljinskog grejanja, treba da se obrate upravnicima zgrada u čijoj je ingerenciji rešavanje ovih problema.\nPrethodnoNije više dete “Kikinde Grindex”: Luka Panić je izrastao u robusnog pivota, među najmlađima u klubu i ligi\nSledećeVakcinisano više od 60 odsto: Kikinđani najviše veruju Kinezima, Sinofarm na prvom mestu


PRNJAVOR - Ambasador Vasić: Velike šanse za privrednu saradnju sa tržištem Rumunije - Prnjavorski informativni portal\nPRNJAVOR – Ambasador Vasić: Velike šanse za privrednu saradnju sa tržištem Rumunije\nAmbasador BiH u Rumuniji, dr Mile Vasić, danas je boravio u posjeti opštini Prnjavor gdje je sa načelnikom opštine, Sinišom Gatarićem razgovarao o mogućnostima uspostavljanja saradnje sa privrednicima ove lokalne zajednice i Rumunskim tržištem.\n“Rumunija je tržište sa oko dvadeset miliona stanovnika, a uz Poljski i Češku jedna je od najbrže radstućih privreda u centralnoj i istočnoj Evropi. Cilj našeg sastanka je bio da se u narednom periodu formira baza podataka privrednika na osnovu koje će ambasada imati uvid u njihovu konkuretnost na tržištu Rumunije.-kazao je Vasić.\nNačelnik Gatarić je istakao da prednost u povezivanju privrede Rumunije i našeg regiona imaju preduzeća koja su izvozno orjentisana i dodao da će se na jednom od narednih sastanaka biti dogovorene konkretnije mogućnosti saradnje privrednika Rumunije i opština kao što su Srbac, Gradiška, Laktaši i Prnjavor.\nRumunsko tržište nudi veliku mogućnost saradnje jer prema projekcijama Evropske komisije, nalazi se odmah iza Irske sa 4,2 odsto privrednog rasta.\nKrajem 2016. godine u Bukureštu je planiran i sajam bh privrede, a današnjim sastankom otvorena su vrata i privrednicima naše opštine da sudjeluju u njemu.


Formirana koalicija organizacija civilnog društva i institucija vlasti za promociju inkluzivnog obrazovanja | Vesta\nPredstavnica Udruženja Vesta je 12. septembra/rujna 2008. godine prisustvovala sastanku kojeg su u JU OŠ Grbavica II u Sarajevu organizovali Save the Children Norveške i Save the Children Velike Britanije povodom početka regionalnog projekta Mobilizacija civilnog društva za promociju inkluzivnog obrazovanja u jugoistočnoj Evropi koji finansira Vlada Republike Irske, a provodi Save the Children UK. U okviru ovog projekta bit će osnovana neformalna Mreža za promociju inkluzivnog obrazovanja u BiH, sastavljena od organizacija civilnog društva i institucija vlasti radi koordinirane promocije prava svakog djeteta na kvalitetno obrazovanje i postizanja konkretnih promjena u oblasti inkluzivnog obrazovanja.\nParalelno, grupa predstavnika djece iz cijele BiH je osnovala dječiju referentnu grupu za inkluzivno obrazovanje koja je izašla sa svojim prijedlozima za uključivanje sve djece u kvalitetno obrazovanje, za promoviranje tolerancije i uvažavanje različitosti.\nNa konferenciji za novinare koja je upriličena nakon sastanka predstavljani su zaključci rada Mreže za promociju inkluzivnog obrazovanja u BiH i zaključci dječije referentne grupe. Novoimenovani ambasador Save the Children Norveške za Jugoistočnu Evropu, glumac Enis Bešlagić, je prisustvovao konferenciji i na taj način dao svoju podršku inkluzivnom obrazovanju.\nOvom aktivnošću je obilježena druga godišnjica globalne kampanje „Ispravimo budućnost kroz obrazovanje" (Rewrite the Future) koja je u cjelosti posvećena inkluzivnom obrzovanju. Globalna kampanja, u saradnji sa vladama zemalja širom svijeta, doprinosi sistemskim promjenama u obrazovanju u zemljama pogođenim posljedicama oružanih sukoba.


Intervju: Milena Čvorović, modni dizajner, kostimograf i profesor na Univerzitetu Metropolitan - Page 2 of 3 - WANNABE MAGAZINE\nIntervju: Milena Čvorović, modni dizajner, kostimograf i profesor na Univerzitetu Metropolitan\nStudenti Univerziteta Metropolitan su mladi umetnici koji su tek na početku svog profesionalnog razvoja. Da li su u tom trenutku za njih važnija teorijska znanja ili bi već trebalo da stiču i praktično iskustvo?\nPrincip rada na Univerzitetu Metropolitan je jedinstven po svom dobro balansiranom spoju teorijskog i praktičnog. Naši studenti znaju da će kao budući umetnici ići putem koji je uvek trasiran parelelnim teorijskim istraživanjem i praktičnom realizacijom. Potrebno je da stiču i praktična iskustva, ali ne po cenu zanemarivanja teorijskog. Upravo tu se izdvajaju oni najbolji, koji razumeju važnost i jednog i drugog.\nKoliko mogućnosti za sticanje prakse u oblasti koja ih interesuje Univerzitet Metropolitan pruža svojim studentima? U kojim prilikama oni mogu da predstave publici svoje radove?\nProfesorka Ana Vasiljević, koja je šef naše katedre insistira da naši studenti budu aktivno angažovani i van bazično studijskog programa. Najboljim studentima su otvorena vrata prakse i mogućnost predstavljanja na prestižnim manifestacijama tokom celokupnog školovanja. Poslednje novosti su da su naše studentkinje Anja Plemić, Ivana Vorguca i Dragana Vujić, prikazale su svoje kreacije na Belgrade Fashion Week-u, u okviru projekta B Future.\nŠta je ono što Univerzitet Metroplitan pruža svojim studentima, a što oni ne mogu pronaći na drugim umetničkim fakultetima?\nUniverzitet Metropolitan svojim studentima pruža savremen program studiranja koji prati svetske trendove, kao i ono što je jednako važno, a to je tim profesora koji stoji iza smera.


DSS na izbore u koaliciji s Dverima i Patriotskim blokom\nPredsednica Demokratske stranke Srbije (DSS) Sanda Rašković Ivić izjavila je na današnjoj sednici Glavnog odbora stranke da je ta partija spremna za izbore na svim nivoima i da će na njih izaći u koaliciji sa Srpskim pokretom Dveri i Patriotskim blokom.\n“Imamo politiku, tradiciju, ljude, imamo snage i hrabrosti. Izborni uslovi teško da su ikada bili gori i borićemo se da ih poboljšamo zbog opšteg dobra ali i u inat”, kazala je Rašković Ivićeva obraćajući se članovima GO u Beogradu.\nOna je istakla da ce DSS voditi posebnu kampanju za izlazak što većeg broja gradjana na izbore.\n“Praksa je pokazala da skupo plaćamo svaku put kada ne izadjemo na izbore”, kazala je predsednica DSS-a.\nGovoreći o koalicionim potencijalima DSS-a, Rašković Ivićeva je kazala da će patriotski blok, čiji je DSS deo, saradjivati sa strankama koje poštuju njenu politiku a pre svega opredeljenost protiv članstva Srbije u EU.\nPrema njenim rečima, DSS će saradjivati sa onima koji se zalažu za ekonomski patriotizam i saradnju sa Rusijom.\nKako je najavila, Glavni odbor bi danas trebao da potvrdi odluku o izlasku DSS-a na predstojeće izbore u koaliciji sa pokretom Dveri, a Predsedništvu stranke biće data ovlašćenja da razmatra mogućnosti daljeg širenja koalicije.\nRašković Ivićeva je dodala da će se DSS, ukoliko dobije podršku gradjana na izborima, izboriti za ukidanje “protivustavnog” smanjenja penzija, vraćanje plata u javnom sektoru kao i za stavljanje van snage “svih štetnih zakona koje je donela aktuelna vlast”, poput Zakona o poljoprivrednom zemljištu i Zakona o konverziji zemljišta.\nOna je najavila i da će DSS zabraniti tajne ugovore, smanjiti poreze i doprinese i prednost dati domaćim privrednicima.\nŠta se dobije kada plavušu stavite ispod tuša?


Samo 800 prijava za digitalne školske kabinete | PC Press\nSamo 800 prijava za digitalne školske kabinete\n8. septembar 2010. 7. avgust 2017. Marko Herman\nZa učešće u projektu Digitalna škola, vrednom 6,5 miliona evra, koji je pokrenulo Ministarstvo za telekomunikacije i informaciono društvo, a koji obuhvata uvođenje digitalnih kabineta u sve osnovne škole u Srbiji, osam dana pred zatvaranje konkursa stigle su prijave za samo 800 od 3200 školskih objekata u Srbiji.\nNa dan otvaranja konkursa Mistarstvo je pismom obavestilo sve škole o konkursu, a danas je zbog lošeg odziva škola ministarstvo o ovome obavestilo gradonačelnike i predsednike svih opština, kao i načelnike svih školskih uprava u Srbiji.\n“Sve škole moraju omogućiti učenicima pristup savremenim tehnologijama. Ukoliko direktor škole ne podnese zahtev, nekoliko generacija učenika će biti uskraćeno za osnovna znanja i kompjuterske veštine. To sebi ne smeju dozvoliti ni predsednici opština, niti načelnici školskih uprava, sada kada ministarstvo nudi ovakve mogućnosti. Pozivam još jednom sve direktore osnovnih škola u Srbiji da popune formular na adresi www.digitalnaskola.rs i tako omoguće da njihove škole dobiju najsavremeniju opremu za nastavu”, rekla je ministarka za telekomunikacije i infromaciono društvo Jasna Matić.\nMinistarstvo smatra da je ulaganje u mlade i njihovo obrazovanje neophodno za razvoj informacionog društva. Realizacija projekta Digitalna škola omogućava da sve škole u Srbiji imaju savremene uslove za obrazovanje, nezavisno od stepena razvijenosti opštine. U digitalnim kabinetima će pored informatike moći da se uče i ostali nastavni predmeti na interaktivan i deci zanimljiv način u uslovima za učenje kao što to imaju i njihovi vršnjaci u Evropskoj Uniji.\nDigitalni kabinet uključuje do 30 mesta za rad učenika na savremenim, međusobno povezanim personalnim računarima, kao i prateću opremu potrebnu nastavniku da sa učenicima na zanimljiviji način obrađuje nastavni plan i program. U projektu Digitalna škola mogu učestvovati sve osnovne škole čiji su osnivači Republika Srbija, autonomna pokrajina i jedinica lokalne samouprave. Svaka škola za učešće u programu može prijaviti jedan ili više školskih objekata u kojima ta škola organizuje redovnu nastavu, nezavisno od toga da li već poseduju neku informatičku opremu ili ne.\nRok za prijavu škola je 15.9.2010. godine, a za potrebe ovog projekta Ministarstvo za telekomunikacije i informaciono društvo je uspostavilo i poseban uslužni centar za odgovore na sva pitanja, na broju 011/20 20 200, koji će raditi svakog radnog dana od 9-17 časova.\nTagovi: Digitalna škola, Obrazovanje, Razvoj, Učenici\n← Vip Android izazov: Počela finalna faza\nHP tuži svog doskorašnjeg direktora →